Amaiera: orduan bai sasoia!\nIturri nagusia: DGA, 31 (DGAZ, 23)\nIdazte-urtea: 1981 (?)\n* ostera = ibilaldi\nDGAZ-ko eta DGA-ko testuetan badaude aldaera ortografiko edo morfologiko txikiren batzuk: banan - bana, launan - launa, nonahi - nonnahi, ostegun arratsaldetan - ostegun-arratsaldetan, obra jenero - obra-jenero\nIdazki honek ez dakar datarik GDA-K testuan, beste gehienek dakarten bezala. Kopiaren papera ere ezberdina da; dena dela, 1981ekoa dela uste izatekoa da, libururako idatzi zituen bestelako testu gehienak bezala.\n[I] Mendi-eguna: Urtean birritan edo Arantzazuko fraide guztiek, edo nahi zuzten guztiek, egun osorako etxetik kanpora irteteko eta bakarka nahiz taldeka mendialdean ibiltzeko baimena izaten zuten; bazkal ordurako denak bateratu ohi ziren Urbian. Mendi-egun librea, berriz, norberak edo talde bakoitzak bere aldetik bazkaltzen zuenekoa zen.\n[II] San Joan (Sanjoanzar): Oñatitik Araba eta Kalagurrira Arantzazuko Arrikrutz auzounetik igarotzen den antzinako bidean dagoen parajea, Artia mendi-maldan. Beherago zegoen garai batean Mikeleteen postua -Mikeletetxea-, Arabaren eta Gipuzkoaren arteko igarobidea zaintzeko.\n[III] Burgamendi: Sanjoanzarreko bidetik Katilluiturri pasa eta Araba alderako maldari deritza horrela.\n[IV] San Adrian edo Sandrati, Zegamatik edo Otzaurtetik Arabarako eta Urbiarako dagoen pasoa Aizkorri eta Aratz mendi-gailurren artean.\n[V] Gomiztegi edo Gomistegi: Arantzazuko baserria, 1950 aldera fraideek eskuratu zutena, Santutegitik bi kilometrora edo. Bertan bizi izan da ordutik hona fraide-taldea.\n[VI] Botreaitz, Akaitz, Artzanburu, Arbelaitz, Aketegi: Aizkorri medi-kateko tontorrak, Gorgomedi eta Aizkorriren artean.\n[VII] Malkorra: Urbiatik Elgeako mendikaterako bidean lehen tontor nagusia (Urkilla mendi-katekoa). Aumategi: Elgearen beste aldeko, Degurixa gaineko, tontorra.\n[VIII] Degurixa: Araozko Andarto harkaitzaren atzealdeko zelaiune zabala. Ugastegi: Degurixatik eta Andarto ondotik Araotzerako bidean dagoen auzounea, udalerriz Eskoriatzakoa.\n[IX] Laspiurren txabola: Gomistegiko baserrian bazen garai hartan gizon bat, Laspiur abizenez, hara erretiratuta, eta baserrirako lan egiten zuena; bere bizimodu aski autonomoa eraman ohi zuen inguruko bere txabolan.


Ciscoren produktuak, Cisco ASA (Adaptive Security Appliance) exekutatzen ari badira, VPNrako konfiguratutako Kerberos autentifikazioarekin, edo gailu lokaletarako sarbidearekin;\nCisco ASA edo Cisco FTDren (Firepower Threat Defense) bertsio ahul bat exekutatzen ari diren Ciscoren produktuak, OSPF (Open Shortest Path First) bideraketa onartzeko konfiguratuta badaude, eta LLS (Link-Local Signaling) blokeen prozesamendua gaituta badute;\nCisco ASA edo Cisco FTDren bertsio ahul bat exekutatzen ari diren Ciscoren produktuak eta SSL/TLS mezuak prozesatzeko funtzio bat gaituta badute, baina ez hauetara mugatuta:\nadministrazio interfazerako erabilitako HTTP zerbitzaria;\nCisco ASA edo Cisco FTDren bertsio ahulak, IPv6 protokoloarekin konfiguratzen direnean;\nCisco ASA edo Cisco FTDren bertsio ahul bat exekutatzen ari diren Ciscoren produktuak, MGCPren (Media Gateway Control Protocol) trafikoa ikuskatzeko konfiguratuta badaude;\nCisco FTD, honako bertsioak:\n6.3.0 eta 6.4.0,\n6.2.3.12, 6.2.3.13, 6.2.3.14 eta 6.2.3.15, VPN System Logging konfiguratuta badago;\nCisco FTDren bertsio ahul bat exekutatzen ari diren Ciscoren produktuak, trafiko mota batzuk blokeatzeko sarbidearen kontrol politika batekin konfiguratuta badaude.\nHainbat ikertzailek 12 ahultasun aurkitu dituzte, guztiak larritasun altukoak. Honako era hauetakoak dira: autentifikazioa saihestea, OSPF pakete jakin batzuk prozesatzean memoriaren babes mekanismo desegokiak, SSL/TLS sarrera konexioetarako baliabideen kudeaketa desegokia, URLaren analisian bufferraren jarraipen (tracking) arazoa, DNS IPv6 pakete batean eremu baten luzeraren baliozkotze okerra, memoriaren kudeaketa ez-eraginkorra, URLaren sarrera egokiaren baliozkotze falta, memoriaren kudeaketa akatsa IPv6ren gainean GRE (Generic Routing Encapsulation) trafikoa prozesatzen denean, sistemaren memoriaren askapen desegokia, eta barne funtzioen arteko komunikazio akatsa.\nKerberos-en KDC (Key Distribution Center) ordeztea eta autentifikazioa saihestea,\nmemoria galtzea (memory leak),\ninformazio konfidentziala hedatzea,\nkaltetutako gailua berrabiatzea,\nbideetara kontrolatu gabeko sarbidea (path traversal).\nHonako identifikatzaile hauek esleitu dira: CVE-2020-3125, CVE-2020-3298, CVE-2020-3195, CVE-2020-3196, CVE-2020-3259, CVE-2020-3191, CVE-2020-3254, CVE-2020-3187, CVE-2020-3179, CVE-2020-3255, CVE-2020-3189 eta CVE-2020-3283.


BARAKALDO NATURALA: Barakaldoko Gune Naturalak babes ditzagun!\nBarakaldoko Gune Naturalak babes ditzagun!\nBehealdean izenpetzen dugun talde, elkarte, sindikatu eta alderdiok hau adierazi nahi dugu:\n1- Biziki kezkatuta gaude Barakaldoko azken gune naturalak hondatzen ari diren proiektu urbanistiko eta azpiegiturengatik.\n2- Argalario, Gorostitza eta El Regato auzoak, eta Sasiburu mendikatea Barakaldoren eta inguruko herrien arnas-gune berdea dira, eta gainera, aberastasun nabarmena gordetzen dute landare, animalia eta historiari dagokienez. Bestalde, aisia-tokia izaten jarraitzen dute barakaldotar eta Ezkerraldeko herritarrentzat, industrializazioaren eta masifikazio urbanistikoaren garaitik hona.\n3- Gorostitza: udalak 2.002an onartu zituen Lurzoru Urbanizagarriaren Plan Partziala eta PERI (Barruko Berrantolaketaren Plan Berezia). Onarpen horrek aukera eman zuen baserrialdeko auzo honetan eraikuntza masiboa eta espekulatiboa egiteko. Horrela, oso biztanle gutxiko auzoa izatetik toki txiki batean 200 etxebizitza eraikitzera igaro da, ia erdia txaletak.\n4- El Regato: 80 familia bizi dira, baina arestian aipatutako PERIgatik 100 etxebizitza gehiago eraikitzen ari dira.\n5- PERIk aukera ematen du Gorostitzan eta El Regaton eraikitzen jarraitzeko. Etxe horiek ez daude bertako bizilagunen premiei erantzuteko pentsatuta, mozkin ekonomiko espekulatiboak lortzeko baizik.\n6- Eusko Jaurlaritzak El Regatoko Tellitu auzo ezaguna “Catálogo de Zonas Canterables del País Vasco” dokumentuan sartu du, eta hori aurretiko baldintza bat da Tellituko harrobia berriro ustiatzen hasteko.\n7- “Super-Sur”-ak Argalario, El Regatoko harana eta Sasiburu zeharkatzen ditu, eta toki horietan triskantza handiak egingo dizkio inguru naturalari. Autobia hori garestia da, eta inguruko trafikoaren arazoa ez du konponduko. Ikus daitezkeen onurak ekonomikoak dira, obrak egiten eta finantzatzen dabiltzan enpresentzat.\n8- Hegoaldeko Tren-Saihesbidea, hau da, proiektuan dagoen trenbide jakin bat, El Regatoko harana zeharkatzeko dago diseinatuta, “Super-sur”-aren parean hain zuzen, eta horrek esponentzialki handituko ditu toki horietan gauzatuko diren kalte ekologikoak nahiz barakaldotarren bizitza-kalitateari egindakoak.\n9- Garapenkeria basati batek bakarrik eragin ditzake ingurunearen kontrako eraso horiek guztiok. Hauek dira garapenkeria basati horren ondorio batzuk:\n- Hondamen ekologikoa ekarriko die aipatutako tokiei, eta galaraziko du inguru horiek beren aberastasunaren eta aukeren arabera garatzea. Orobat, beste jarduera batzuk oztopatuko ditu, hala nola abeltzaintza eta landa-turismo jasangarria.\n- Kalte egingo dio Barakaldoko eta Ezkerralde osoko biztanleen bizitza-kalitateari.\n- Gure seme-alabek ez dute aukerarik izango toki hauek geuk ezagutu ditugun bezala ezagutzeko eta gozatzeko.\n10- Horregatik, hauxe eskatzen diegu erakunde publikoei:\n- BARAKALDO UDALARI: El Regatoko eta Goroztitzako eraikitze masiboa geldi dezala, egindako kalteak konpon ditzala eta PERI indargabetu dezala; orobat, inguru horiek benetan babesteko PERI bat onar dezala.\n- BIZKAIKO FORU-ALDUNDIARI: Super-Surra egiteko lanak geldi ditzala eta, eragile sozialekin batera, planak egin ditzala gure ondare naturalari erasotzen ez dion garraio-sare bat garatzeko, trafikoaren arazoa konpontzen duen bat hain zuzen.\n- EUSKO JAURLARITZARI: Tellitu “Catálogo de Zonas Canterables del País Vasco” dokumentutik atera dezala, eta berma dezala toki horretan ezin izango dela inoiz harrobirik ustiatu.\n- AIPATUTAKO ERAKUNDE GUZTIEI: eragile sozialekin batera, BARAKALDOKO GUNE NATURALAK BENETAN BABESTEKO PLANAK EGIN DITZATELA (Sasiburu, Peñas blancas, Larratzabalgo basotxoa, Agirtzako arroila, Castaños eta Loiola ibai eta erreken ibarrak, Etxebarrietako eta Gorostitzako urtegien ibarrak, Castaños auzoaren eta El Regatoren arteko bidea, Lutxana Mining eta Orconeraren mehategietako bideak, Tellaetxeko parkea, Argalarioko atsedenlekua, Arnabalgo meategien ingurua, Errontegi mendia eta Mansion parkea, Munoako basotxoa…), horrela, gune naturalok babes-araurik egokiena izan dezaten. Eta oraintxe bertan egiteko eskatzen dugu, alferrik babesten baita, edo ia ezertarako ez, guztiz hondatuta dagoena edo konponezina dena.\n- SUSTAPEN MINISTERIOARI: berriro azter eta geldi dezala Hegoaldeko Tren-Saihesbidea (“Variante Sur Ferroviaria”) proiektua, eginda dauden trenbideak aprobetxatuz eta aukera emanez bateragarriak izan daitezen, batetik, tren-bidezko merkantzia-garraioa, errepideetakoa baino ekologikoagoa baita, eta bestetik, natur balio nahiz ondare historikoaren iraupena.\n11- Helburu horiek lortzeko, behealdean izenpetzen dugun taldeok, elkarteok, sindikatuok eta alderdiok inguruneko eraso horiek berehala gelditzeko eskatzen dugu, eta era berean eskatzen dugu Barakaldoko eragile sozialekin gaiok eztabaidatzeko, berandu baino lehen gure gune naturalak benetan babestuak izan daitezen.\n12- Barakaldoko herritar guztioi parte hartzera deitzen dizuegu, hala Koordinadora honetan nola Koordinadorak antolatutako jarduera eta mobilizazioetan, baita zuen sinaduraz Adierazpen honetan jasotako eskarien alde agertzera ere.\nBarakaldoko Gune Naturalen Aldeko Koordinadora.\nKareagako, El Carmengo eta San Bizenteko auzo-elkarteak, Esparta Espeleologia taldea, Barakaldoko Alpino Taldea, Barakaldoko Lagunak, Izate Ingurugiroaren Taldea, Ekologistak Martxan, Eguzki, Ezpitsua, Barakaldoko Gazte Asanblada, Iratzarri-Aralar Gazteak, ANV, Aralar, EB-Berdeak.\nBarakaldon, 2.008ko apirilaren 10ean.\nPublicado por Izate en 17:03\n¡Protejamos los Espacios Naturales de Barakaldo!


Flatulentziak, hots, puzkerrak - Zientzia Kaiera\nFrancisco de Quevedo , ‘Olerki bat puzkerrarentzat’\nEuskaltzaindiaren Hiztegiaren arabera: Uzkitik behingoan kanporatzen den haizea, bereziki zarata egiten duena da puzkerra.\nElhuyar Hiztegi Entziklopedikoaren arabera: Puzkerra uzkitik kanporatzen den gasa da. Flatulentzia: 1. Med. Urdaileko nahiz hesteetako distentsioa, gas-pilaketaren ondoriozkoa. Mina eragiten zenbaitetan (horrelakoetan, haize-min ere esaten zaio).\n1. irudia: Flatulentzia edo puzkerra, uzkitik kanporatzen den gasa da.\n2. irudia: Flatulentziak %75 bakterioak sortutakoak dira. Gutxi gorabehera, 100.000 bilioi bakterio daude digestio-hodian. Sulfuroa duten gasek dira kirasdunak.\n3. irudia: Dieta aldaketak lagungarriak izaten omen dira flatulentziak murrizteko.\nArgitalpen-data: 2016/10/25 · Atala: Dibulgazioa, Kolaborazioak\nBihotza da eratzen denetik gelditzen den arte behin eta berriz uzkurtzen den giza muskulu bakarra. Gelditu ondoren ezer egiten ez […]\n[…] Eduardo Angulo Biologian doktoreak Zientzia Kaieran. […]\n[…] gaia errepikakorra da zientziaren dibulgazioan eta, hedabide honetan bertan hesteetako gasen kontua Eduardo Angulo biologoak aztertu zuen. Oraingo honetan kimikaren ikuspegia ematen saiatuko naiz eta, neurri batean, ekarpen horren […]\n[…] errepikakorra da zientziaren dibulgazioan eta, hedabide honetan bertan hesteetako gasen kontua Eduardo Angulo biologoak aztertu zuen. Oraingo honetan kimikaren ikuspegia ematen saiatuko naiz eta, neurri batean, ekarpen horren […]


Free chat Zaunka eta Dagenham. Ausazko arrotz doan txateatu berehala Zaunka eta Dagenham tik.\nFree chat Zaunka eta Dagenham\nOngi etorri Chatroulette Zaunka eta DagenhamEdozein lekutan, munduko pertsona aleatory bat konektatzeko. Chatroulette Zaunka eta Dagenham dezakezu honako aukeren artean aukeratu:- Guztiak pertsona mota Zaunka eta Dagenham doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nZaunka eta Dagenham hirien zerrenda:


pentsalari / pentsamendu\npentsamen 1 iz pentsatzeko ahalmena.\nBuruko neuronak izugarri gehitu zirenez, pentsamena, hizkuntza eta ikasitakoaren transmisioa etorri ziren ondoren. Luis Elberdin «Sexua noiznahi» - 263. orr.\nBere ahalmena taxutu ahal eta behar duela pentsamenaren objektuak aukeratzeko duen moduaren ezberdintasunaren arabera. Ibon Uribarri «Arrazoimen hutsaren kritika» - Immanuel Kant - 2627. orr.\nBesterik da, beste ertzean, izpiritua, pertsonaren pertsonalena, pentsamen garbi eta erabakimen garbia. Joxe Azurmendi «Espainiaren arimaz» - 216. orr.\nNire eskuak neurketa egiterik ez daukanez gero, nire pentsamenak egingo du. Jon Muñoz «Loroaren teorema» - Denis Guedj - 44. orr.\nBestelako pentsamolde bertatikoago bat, hizkuntzaren bidez bideratzen ez dena [...] gure zentzumen-organoen pertzeptuetan oinarrituta zuzenean antolatzen dena baizik: zentzumenezko pentsamen bat. Josu Zabaleta «Irudia» - Jacques Aumont - 90. orr.\nGure motako ezagutzaileari (sentimenen molde espazio-denborazko eta pentsamen mugatzaile diskurtsiboaren pekoa) ematen ahal zaion tankerako fenomeno edo agerpena. Askoren artean «Filosofiako gida» - 83. orr.\nHemen nauzu, txunditurik, geldi-geldirik, euriz zamaturik datorren hodei astun ilunak adimena itzaltzen didala, mutu pentsamena zure zabaltasun azkengabearen aurrean. Jose Morales «Arima hilak» - Nikolai Gogol - 321. orr.\nHonegatik dira pentsamen-forma soilak, eta beren bitartez ezin da oraindik ezein objektu determinaturik ezagutu. Ibon Uribarri «Arrazoimen hutsaren kritika» - Immanuel Kant - 75. orr.\nHau pentsamen-gauza da (ens rationis), hautaz pentsatzen dena eta arrazoimenaren indarrez halabeharrez aurresuposatua ez dena. Ibon Uribarri «Arrazoimen hutsaren kritika» - Immanuel Kant - 151. orr.\nEzin zaigu zilegi izan gure adigai oro gainditzen duten pentsamen-zerizanak, ezer kontraesaten ez duten arren, objektu erreal eta determinatu gisa aipatzea. Ibon Uribarri «Arrazoimen hutsaren kritika» - Immanuel Kant - 236. orr.\nPentsamen bat ukanen dugu Battitta Barbier aihertar adixkideaz, duela bi hilabete mundu hau utzi duena. Herria 2001-07-05\nMemento hunkigarriena ixiltasuna, bihotzetikako pentsamen eta otoitzarekin. Herria 2003-07-24\npentsamen forma (4); pentsamen forma soilak (3); pentsamen gauza (8)


Neuve-Maison - Wikipedia, entziklopedia askea.\n49°55′49″N 4°01′57″E / 49.9303°N 4.0325°E / 49.9303; 4.032549°55′49″N 4°01′57″E / 49.9303°N 4.0325°E / 49.9303; 4.0325\nBuire, Hirson, Mondrepuis, Ohis eta Origny-en-Thiérache\n317 (%51.5) 294 (%47.7)\nNeuve-Maison Frantziako udalerri bat da Aisne departamenduan dagoena, Frantzia Garaia eskualdean. 2013an 606 biztanle zituen.\n2007an udalerrian erroldatutako biztanleak 629 ziren. Familiak 232 ziren, horien artean 64 pertsona bakarrekoak ziren (8 bakarrik bizi ziren gizonak eta 56 bakarrik bizi ziren emakumeak), 52 seme-alabarik gabeko familiak ziren, 84 seme-alabarik gabeko bikoteak ziren eta 32 seme-alabak dituzten guraso-bakarreko familiak ziren.\n2007an 263 etxebizitza zeuden, 241 familiaren etxebizitza nagusia ziren, 8 bigarren erresidentzia ziren eta 14 hutsik zeuden. 259 etxeak ziren eta 3 apartamentuak ziren. 241 etxebizitza nagusietatik 159 bere jabearen bizilekua ziren, 75 alokairuan okupaturik zeuden eta 7 doan lagata zeuden; 11 etxek bi gela zituzten, 39 etxek hiru zituzten, 60 etxek lau zituzten eta 131 etxek bost zituzten. 180 etxek euren parking plaza propioa zuten azpian. 119 etxetan ibilgailu bat zegoen eta 91 etxetan bat baino gehiago zituzten.\nNeuve-Maison udalerriko biztanleria-piramidea 2009an .\n2007an lan egiteko adina zuten pertsonak 398 ziren, horien artean 278 aktiboak ziren eta 120 inaktiboak ziren. 278 pertsona aktiboetatik 229 lanean zeuden (125 gizon eta 104 emakume) eta 49 langabezian zeuden (28 gizon eta 21 emakume). 120 pertsona inaktiboetatik 30 erretiraturik zeuden, 41 ikasten zeuden eta 49 "bestelako inaktibo" gisa sailkaturik zeuden.\n2009an Neuve-Maison udalerrian 253 unitate fiskal zeuden, 652 pertsonek osaturik. Pertsona bakoitzeko diru-sarrera fiskalaren mediana urteko 15.143 euro zen.\n2007an zeuden 13 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 4 eraikuntza enpresak ziren, 1 ibilgailuen saltze eta konpontze enpresa zen, 2 garraio enpresak ziren, 1 zerbitzu enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 posta bulegoa zen, 1 igeltseroa, 2 margolariak, 1 iturgina eta 1 ile apaindegia.\n2000. urtean Neuve-Maison udalerrian 12 nekazaritza-ustiategi zeuden, 612 hektarea erabiltzen.\nOhis (1,6 km)\nWimy (2,4 km)\nBuire (3,5 km)\nEffry (3,6 km)\nHirson (3,6 km)\nMondrepuis (3,8 km)\nOrigny-en-Thiérache (3,9 km)


matematika – Ikastola Askatu\nGaurkoan, plater hegalarietan eta hegazkinetan hegan gatoz. Izan ere, biderketak lantzeko jolas dibertigarri hauekin, ondo pasatzeaz gain, biderketa taulak errepasatzeko oso lagungarriak egingo zaizkizue. Horra… Osoa irakurri\nEz da Didactmatic Primaria izeneko guneko baliabideak lehen aldiz hemen jartzen ditugula. Gure ustez, interesgarriak eta Matematikako hainbat kontzeptu praktikatzeko oso lagungarriak dira. Hori dela… Osoa irakurri\n2013eko otsailaren 23a Lanean\nAbenduaren hasieran, sarean topatu genuen baliabide baten berri eman genuen. Baliabide horren asmoa abiaduraren kontzeptua Lehen Hezkuntzako ikasleei hurbiltzea zen. Gu ez gaude ados Curriculum… Osoa irakurri\nMatematikak lantzerakoan buruhausterik handienak ematen dizkiguten gaiak dira gaur proposatzen dizkizuegunak. Magnitudeak, zatikiak, portzentajeak…, hain zuzen. Beti bezala, euskaraz ez dauden baliabideekin topo egiten dugu… Osoa irakurri\nOpor hauetan eraiki behar zenuten kuboa, honez gero, gaindituta izango duzuenez, hortxe doakizue prestatu dituzuen pieza horiekin eraiki dezakezuen beste irudi sorta handi bat. Ea… Osoa irakurri\nOraindik oso gazteak zarete Pitagorasen teorema zer den jakiteko, baina bideo hau ikusita, zer edo zer ulertzen hasiko zarete. Ziur gai hori lantzen hasten zaretenean,… Osoa irakurri\nGure Hezkuntza Sisteman, adin bakoitzean jorratzen diren edukiak ezartzeko irizpideak aspalditik zaharkituak gelditu dira. Adibidez, zein da teknologia bezalako gai bat Lehen Hezkuntza osoan ez… Osoa irakurri\nZuek, dagoeneko, biderketak oso ongi egiten ikasi duzuen arren, ziur gaude jarraian jartzen dizkizuegun biderketak egiteko era original hauek ez zenituztela ezagutuko. Ea horrelakoren bat… Osoa irakurri\n2012eko otsailaren 16a Lanean\nAspaldi honetan, proiektu eta ekimen askotan murgilduta gabiltza eta ongi pasatzen dugun arren, inork ezingo digu esan lana egiten ez dugunik. 3.A gelan “bikoteka irakurtzen”… Osoa irakurri\n2012eko otsailaren 12a Baliabideak\nBehin baino gehiagotan entzun duzue biderketa baten erantzuna gure izena bezain azkar eman behar dugula, bada, horretan trebatzeko, horra hor joko polit bat. Minutu bat… Osoa irakurri


Azken eguneraketak elkarlanerako txokoan\n33 gai - 39 mezu\nTolosaldeko enpresentzat merkatu ikerketa dohainik 2013-07-09 David\nVusa Eraikuntzak: “Arlo pribatua euskaratzea lortzen ez badugu, nekez lortuko dugu gizartea euskalduntzea” 2013-07-05 David\nLan mundua euskalduntzeko ibilbide-orria aurkeztu du Kontseiluak 2013-06-20 David\n29 gai - 34 mezu\nZarautzen euskararekiko motibazioa ikertzea, ezagutzea eta erabiltzea sustatzeko diru-laguntzak. 2013-07-05 David\nAnaje Narbaiza, Bai Euskarari Laguna saria: “Euskara txertatzeko prozedurak enpresa politikan integratu ditugu erabat” 2013-07-01 David\nBURUTU Komunikazioa eta publizitate agentzia ENPRESAREAN proiektuaren kide berria 2013-06-25 aixebe (Oier gorosabel larrañaga)\nProfesionalentzat ere bada lekua Enpresarean proiektuan\nEnpresek ez ezik, profesionalok ere Enpresarean proiektuan parte hartzeko aukera aproposa duzue. Dagoeneko 115 enpresa eta 181 profesional daude izena emanda. Hala, lan eskaintzen, proiektu interesgarrien edota diru-laguntzen berri jasotzeaz gain, iradokizunak egin eta zure proiektuak aurkezteko aukera izango duzu. Animatu eta eman izena!\nEnpresarean egitasmoaren partaide diren enpresei protagonismo handiagoa eman eta haien inplikazioa bilatzeko www.enpresarean.org webgunea berritu dugu. Ataritik bertatik, elkarlanerako txokoa eta berrien atala indartu nahi izan dira, eta hortxe jasotzen dira webgunean eginiko azken eguneraketak. Horrez gain, dinamikotasuna helburu hartuta, Enpresarean proiektuan izena emanda dauden enpresek nahiz sare-sozialek ere presentzia berezia hartu dute. Gehiago irakurri\nEnpresarean proiektuaren enpresen katalogoa ari gara osatzen\nEnpresarean egitasmoa indartzen dihardugu etengabe eta gure hurrengo xedea proiektuan izena emanda dauden enpresen katalogoa osatzea da. Horretarako zuzenean jarriko gara enpresekin harremanetan bi galdera nagusiren erantzuna jasotzeko: 1) Zer eskaintzen du zure enpresak? 2) Eta zein behar ditu? Katalogoaren helburu nagusia enpresek elkarren beharrak eta ematen dituzten zerbitzuak ezagutzea da, eta bide batez, negozio aukera zabaltzea. Katalogoa enpresarean.org-en erakusteaz gain, mugikor... Gehiago irakurri


Acer ConceptD: profesionalentzako koaderno sorta berria Gadgeten berriak\nAcer-en albisteekin jarraitzen dugu IFA 2019 aurkezpenean. Konpainiak utzi egiten gaitu profesionalentzako koaderno sorta berria, hau da, ConceptD gama. Sortu berri hau eduki sortzaileentzako bereziki abian jarri da, eredu horiekin tresna guztiak eskaintzen baitira. Eredu indartsuak, lana egiten lagunduko dizuten ezaugarriekin josia.\nGama hau errendimendu maximoa eskaintzeko diseinatu da, etenik gabeko ordu luzeko erabilera ahalbidetzeaz gain. Zalantzarik gabe, profesionalentzako aukera ezin hobea da. Acer-ek ConceptD gama honen barruan hainbat ordenagailu eramangarri eta monitore uzten dizkigu.\nEnpresa jakina da bezalako zereginetan ondo aritzearen garrantziaz errealitate birtuala, adimen artifiziala eta analisi handiak datuak. Hori dela eta, gama osoa alor honetako aukerarik onenetako bat bezala aurkezten da, modelo berritzaile batzuen serieekin, ConceptD 9 Pro gailu eramangarri nagusia baita.\nAcer Swift 7, ordenagailu eramangarri argala eta polita, prezio irreverentean [Iritzia]\n1 ConceptD 9 Pro: gama izarra\n2 ConceptD 7 Pro: indarra diseinu arinean\n3 ConceptD 5 Pro: bi tamaina eskuragarri\n4 ConceptD 3 Pro: ezin hobea eduki sortzaileentzat\n5 ConceptD 5 eta ConceptD 3: eredu berrituak\n7 Prezioa eta merkaturatzea\nKontzeptuaD 9 Pro: gamako izarra\nAcer-en gama honetako modelo izarra ConceptD 9 Pro da. Diseinatzaileentzako ordenagailu eramangarri berritzaile eta ezin hobearekin aurkitzen gara, markak berak diseinatutako CNCarekin landutako Ezel Aero bisagraren presentziari esker. Horrekin batera gehitu behar dugu 17,3 hazbeteko tamaina 4K bereizmenarekin (3840 x 2160), uneoro biratu, luzatu eta etzateko gai izango dena. Gainera, pantaila hau PANTONE balioztatuta dago eta Adobe RGB kolore gamaren% 100 estaltzen du aurrekaririk gabeko Delta E <1 kolore zehaztasunarekin.\nConceptD 9 Pro ordenagailu eramangarri honek prozesadoreak ditu Intel Core i9 9ra arte eta grafikoak NVIDIA Quadro RTX 5000 arte. AI edo ingeniaritza simulazioak eta animazio estudio handiak sakonki ikasteko diseinatutako grafikoa da. Ezin hobea potentzia eta bateragarritasun gurutzatua behar duten erabiltzaileentzat. Koadernoak Wacom EMR arkatza du, magnetikoki erraz lotzen dena.\nConceptD 7 Pro: indarra diseinu arinean\nAcer-en gama honetako bigarren modeloa ConceptD 7 Pro da. Ordenagailu eramangarria da, eredu malgu eta indartsu gisa aurkezten dena, baina oso arina aldi berean. Beraz, ezin hobea da uneoro gurekin eraman behar izatean. 17,9 mm-ko lodiera du eta 2.1 kg pisatzen du.\nOrdenagailu eramangarri honek 15,6 hazbeteko 4.000 pixeleko pantaila du. Martxan duzun errendimendu indartsurako diseinatua, RTX Studio programaren parte ere bada. 7. belaunaldiko Intel Core i9 prozesadore batek elikatzen du eta NVIDIA Quadro RTX 5000 GPU batekin dator. Gainera, ConceptD Paletak erabiltzaile interfaze intuitiboa eskaintzen du, hobetsitako kolore profilak azkar egokitzen dituena eta sistemaren kontrolak kontrolatzen dituena.\nConceptD 5 Pro: bi tamaina eskuragarri\nOrdenagailu eramangarri hau RTX Studio programaren barruan ere badago, Acerrek bere aurkezpenean baieztatu duenez. Aukera ezin hobea bezala aurkezten da interpretatzerakoan CAD diseinu, animazio eta simulazio lan konplexuak. Horregatik, eredu ona da arkitekto, 3D animatzaile, efektu berezien ekoizle edo diseinu estudioetarako.\nConceptD 5 Pro bi tamainatan merkaturatzen da 15,6 edo 17,3 hazbeteko IPSi pantailak ditu, biak 4K UHD bereizmenarekin. Gainera, 7. belaunaldiko Intel Core i9 prozesadoreak eta Quadro RTX 3000 grafikoak erabiltzen ditu. Metalezko xasis bikain batekin diseinatuta dago, iraunkortasuna eskaintzen duena. PANTONE-balioztatutako pantaila ziurtatua artistei eskainita dago, Adobe-ren RGB kolore-espazioaren% 100arekin bat datorren kolore-gama zabalarekin koloreen erreplikazio zehatza lortzeko.\nConceptD 3 Pro: ezin hobea eduki sortzaileentzat\nOrdenagailu eramangarri hau seguru asko, barruti honetako irisgarriena da, Acerrek aurkezpenean esan duen moduan. Eredu aproposa da argazkilari, diseinu industrialeko ikasleentzat, diseinatzaile grafikoentzat edo barruko diseinatzaileentzat. YouTube edo Twitch bezalako plataformen streamerentzat ere eredu ona izan daiteke zentzu horretan. Laburbilduz, edukien sortzaileentzako aproposa.\nBere zehaztapenei dagokienez, markak agerian utzi duena da 7. belaunaldiko Intel Core i9 prozesadoreak eta NVIDIA Quadro T1000 grafikoak erabiltzen dituela. Isiltasunez funtzionatzen duelako batez ere nabarmentzen da 40 dB baino gutxiago. Edozein lekutan erabiltzeko erraz diseinatuta, erabiltzaileek hatz-marka irakurgailu integratuaren bidez saioa has dezakete Windows Hello bidez sarbide errazagoa eta segurua noiznahi edo edozein lekutan.\nConceptD 5 eta ConceptD 3: eredu berrituak\nAcer-ek bi ordenagailu eramangarri berritu ditu tarte horretan, diseinu eta zehaztapen hobekuntza sorta lortzen dutenak. Markak ConceptD 5 eta ConceptD 3. bi ordenagailu eramangarri berri uzten dizkigu gama honen barruan aukera klasikoagoa bilatzen dutenentzat, baina haien kalitateari uko egin gabe.\nConceptD 5 bi tamainatan merkaturatzen da, 15 hazbeteko edo 17 hazbeteko pantailak. Bi ordenagailu eramangarriek 7. belaunaldiko Intel Core i9 prozesadoreak erabiltzen dituzte. ConceptD 5 NVIDIA GeForce GTX 2060 GPU aukerekin eguneratu den bitartean. Bestalde, ConceptD 3 koaderno minimalista eta dotorea da bere akabera zuriari esker, baita zaratarik gabe funtzionatzen ere, erabiltzaileek beren diseinuetan zentratu ahal izateko. Bere kasuan, potentzia handia ematen duen NVIDIA GeForce GTX 1650 GPUa erabiltzen du.\nAzkenean, konpainiak monitore bat uzten digu tarte horretan. ConceptD CM2241W berria da, hau da, mahaigaineko monitore dotorea, bere lanpostuan kanpoko pantaila gehitu nahi duten erabiltzaileentzat aproposa. Beraz, pantaila handi bat lortuko dugu eta horrek gure lana errazten du.\nMonitore honek bezela argala du, eta horri esker, uneoro aurrealdea argi eta garbi aprobetxatu dezakezu. Gainera, koloreen zehaztasun bikainagatik nabarmentzen da Adobe-ren RGB kolore gamaren% 99 onartzen du. Beraz, aproposa da diseinatzaileentzat eta eduki sortzaileentzat.\nGama hau Acerrek IFA 2019-n aurkeztu duen zabalena da. Modelo ugari aurkitzen ditugu, horietako batzuk tamaina aldetik hainbat bertsio dituztenak ere. Horiek guztiak urteko azken hilabete hauetan jarriko dira martxan, urria eta abendua bitartean. Erabilgarritasuna modeloaren arabera aldatuko da. Hauek dira kaleratzeko datak eta prezioak:\nConceptD 9 Pro azarotik aurrera eskuragarri egongo da 5.499 euroko prezioan.\nConceptD 7 Pro azarotik merkaturatzen da 2.599 euroko prezioarekin.\nConceptD 3 urritik aurrera eskuragarri egongo da 1.199 euroko prezioan.\nAcer ConceptD 3 Pro azaroaz geroztik eskuragarri egongo da 1.499 euroko prezioan.\nConceptD 5 (17,3 ″) azarotik aurrera eskuragarri egongo da 2.199 euroko prezioarekin.\nConceptD 5 Pro (17,3 ″) abendutik aurrera eskuragarri egongo da 2.599 euroko prezioan.\nAcer ConceptD 5 (15,6 ″) eskuragarri egongo da irailetik aurrera, 1.999 euroren truke.\nConceptD 5 Pro (15,6 ″) urritik aurrera eskuragarri egongo da 2.499 euroko prezioan.\nConceptD CM2241W monitorea urrian egongo da erabilgarri 469 euroko prezioan.\nArtikuluaren bide osoa: Gadgeten berriak » ordenagailuak » eramangarri » ConceptD: Acerren koaderno profesionalen gama\nAcer-ek Swift koaderno ultrafinoen gama berritu du


Orañ esan ezazute, nai baldiñ badezute, Eskritura santuko burugabe ta ero urak bezela: Atozte, atsegiñak gozatu deigun, eta koroatu gaitezen larrosaz.\nBaña ichadon ezazute pizkat, eta laister ikusiko degu zuen atsegiñak ezpadira atsekabe biurtzen edo ez.\nEgiaz, ¿zer esaten digu Jaunak Amos profetiaren bitartez?.\nConvertam festivitates vestras in luctum et omnia cantica vestra in planctum et ponam novissima ejus quasi diem amarum Amos c 8 v 10.\n¡O munduko atsegiñakin engañatzen zeraten eruak, eta zuen Jaungoikoarekin asturik bizi zeraten burugabeak! ¿noraño eldu biar da zuen ichutasuna?.\n¿Ez dakizute zuen eriotza ezdala izango samiña ta atsekabea ezpada?.\n¡O ichutasuna! esaten du jaunak beste toki baten: igarotzen dezute egunak, urteak ta bizitza guzia atsegiñ, egokitasun ta ondasunez beterik, eta ezdezute pensatzen laister bizitzatik eriotzaren besoetan eroriko zeratela, ogetik obira, maitik ta atsegiñ artetik infernuaren leiza zulora: Et in puncto ad infernum descendunt Job c 21 v 13.\n¡Oh aizken izugarria! ¡oh eriotza negargarria!.\nZer da eriotza? Guziak erantzuten dute bizitzaren arribizia bezela dala.\nArribiziak ezdu beste gauzarik egiten, esaniko gauzak berriro erantzutea baño: alan bada gure bizitza izan bada Jaungoikoagandik aldendutakoa, eriotza ere Jaungoikoandik aldendutakoa, izango da.\nPekataria bizi izanik biurtuko dan esperantzetan, eltzen da aizkenik ergay onetara, desiraz beterik, baña egintza onen utzik, kasik Jaungoikoa ezagutu gabe, eta berari ezer eziñ eskiñirik gaiztakeriak ezpadira, eta berak betikoak uste zituan egun batsuek bukatzera dijoazenen damutasuna.\nEzdago bada zorigaistoko onen egoera baño beldurgarriagorik aizkenengo orduan; zergatikan berak edozeiñ aldetara begiratzen duala, edo oroitzen dala igaro dan demboraz, edo konsideratzen dituala bere begikustan jasotzen dira gauzak, edo gogoratzen duala berari ichadotzen dion betiraundea, gauza guzi oiek agertuko diote berari tristura eta larritasuna.


Gizartearen eragile handia\nJonathan Swift, Isaac Bickerstaff jaiotza izenez, Dublinen jaio zen 1667an, eta hiri hartan bertan hil 78 urte zituela. Irlandan jaio zen, beraz, baina familia ingelesa zuen jatorriz. Jaio aurretik aita hil zitzaion eta amak haurra senarraren senide batzuekin utzi eta Ingalaterrara itzuli zen. Harrezkero senideen laguntzari esker bizi izan zen Swift, umezurtza bailitzan. Senideen artean hezi zuten, bizitoki finkorik gabe, eta adituen ustez aitarik gahe eta baldintza horietan hazi izanaren ondorioa zen bere bizitzan erakutsi zuen segurtasun falta. Dena dela, arreta handiz hezi zuten Irlandan eta hezkuntza egokia jaso zuen. Izan ere, garai hartan Irlandako eskolarik ospetsuena zen Kilkeny Schoolen sartu zuten sei urte zituela eta Trinity Collegen ikasi zuen 1682az gero. Egileak bere idatzi autobiografiko batean adierazi zuenez, ordea, senideen tratu txarra zela-eta lurjota zegoen eta horregatik ez zuen arrakastarik izan ikasketetan.\n1689an Ingalaterrara joan zen, eta William Templek idazkari gisa hartu zuen bere etxean. Independentzia ekonomikoa lortu nahian, eliza anglikanoaren erlijio ordenak hartu zituen 1694an eta 1695ean Irlandako herri bateko bikario izendatu zuten, haina tarte batzuetan izan ezik Templeren etxean bizi izan zen 1699an hura hil zen arte. Temple kultura handiko gizona zen eta haren liburutegi aberatsaz gozatu ahal izanak eman zion Swifti heldutasun intelektuala. Haren etxean ezagutu zuen, orobat, bere bizitzan eragin handiena izan zuen emakumea, Templeren zerbitzari alargun baten alaba, Esther Johnson, Swiftek Stella deitu zuena.\nTempleren heriotzaren ondoren Swift hara-hona ibili zen Dublin eta Londres artean . Bere idatziek erakusten dutenez, Irlandakoeta Ingalaterrako gorabeheren jakitun zen eta buru-belarri sartu zen erlijioari, politikari eta literaturari buruzko eztabaidetan, bai Dublinen eta baita Londresen ere ; eztabaida haietan idatzitako saiakeretan ironia fina eta seriotasuna bateratu zituen, eta hori izan zen, hain zuzen ere, Swiften obraren ezaugarri nagusia.\nLondresen bizi izan zen garaian bere garaiko gizon eraginkorrenetakoa izan zen, bere irudimenari eta polemista gisa erakutsi zituen dohainei esker. Hasieran whig alderdi erregezalearen ingurura bildu zen, tradizio hartan jaioa eta hezia baitzen, baina desadostasun handiak zituen alderdi haren zenbait jarrerekiko, besteak beste alderdi hark elizaren aginpidea murriztu nahi izanarekiko, elizaren aldeko sutsua haitzen Swift.\nHorrela, gero eta gehiago aldendu zen whig alderditik, eta azkenean tory alderdi kontserbadorearekin bat egin zuen, eta tory gobernuaren kontseilari izan zen 1710 eta 1714 bitartean ; gobernu haren aldeko idatziak eman zituen argitara «Examinero aldizkarian, besteak beste, eta alderdi batetik aldendu eta hesteari atxikimendua zergatik eman zion xehetasunez azaldu zuen Esther Johnson Irlandara bizitzera joan zenean hiru urtez (1710-1713) hari egunero idatzi zizkion gutunez osaturiko bilduma batean, journal to Stella (Stellaren egunkaria) obra ospetsuan alegia.\n1713an Dublingo eliza bateko buru izatea eskaini zioten, eta 1714an Ana erregea hil eta tory gobernuak gainbehera egin zuenean hara alde egin zuen. Irlandan bizi izan zen harrezkero,. Londresen egindako zenbait egonalditan izan ezik. Hasieran gutxietsi egin zuten Irlandako whig-ek, eta atsekabeturik, erretiratu egin zen. Baina 1720 inguruan berriro hasi zen hiriko auziez kezkatzen eta idazten. Ironia garratzeko, umore biziko eta zirikatzeko asmoz idatzitako obrak argitaratu zituen, ohi zuen bezala.\nIrlandarren alde agertu zen, Ingalaterrako administrazioak Irlandan zuen kontrolarenaurka, eta aldi berean, irlandarrei egoera hori gainditzeko zer egin behar zuten azaltzen saiatu zen ; horrela irlandar literaturako heroi nazionala bihurtu zen. Irlandan idatzitako obren artean bereziki aipatzekoak dira DrapiersLetter(1724, Ehungilearengutunak) eta A Modest Proposal (1729, Proposamen xume bat).\nSwiften bizitza pribatuari dagokionez, azpimarratzekoa da Stellarekin (Esther Johnson) izan zuen harremana. Stella Irlandan bizi izan zen 1701 ingurutik aurrera, baina Swiftek beti izan zuen harekin harreman sakona, adiskidetasun soila baino askoz ere sakonagoa. 1707 inguruan, ordea, Londresko emakume bat agertu zen Swiften bizitzan : Esther Vanhomrigh (Swiftek Vanessa deitua). Swift 1714an Irlandara abiatu zenean, haren atzetik joan zen Vanessa ere, haren miresle sutsua haitzen eta harekin maiteminduta baitzegoen, haina Swiftek harekiko harremanak eten zituen.\nDena dela, 1723an Vanessa hil zen arte Swiftek bi emakume haiekin izandako harremana nahiko nahasia izan zen, eta ez dago garbi zer lotura zuen batarekin eta bestearekin. Era guztietako hipotesiak daude, eta zenbaitek diotenez Stellarekin ezkondu zen ezkutuan.\nStella hil ondoren (1728) gainbehera etorri zen Swift, bai fisikoki eta baita intelektualki ere, eta erotzerainoko misantropia batean murgildu zen.\nLiteratura lan nagusiak\nSwift 1690 inguruan hasi zen idazten, Templeren etxean bizitokia hartu zuen garaitsuan eta haren eraginez. 1691 eta 1694 artean hainbat poema idatzi zituen, odak batez ere, haina bere benetako dohain literarioak erlijioari eta politikako gaiei buruzko saiakera satiriko ironikoetan erakutsi zuen, 1696 eta 1699 bitartean idatzitakoetan bereziki.\n1704an liburuki batean bildu eta sinatu gabe argitaratu zituen bere lehen idatziak.\nLiburu hartan bildu zituen, besteak heste, The Battle of the Books (Liburuen borroka), antzinako liburuen aldeko eta idazle modernoen eta antzinakoen eztabaida agertzen zuen obra, eta batez ere, A Tale of a Tub (Barrika baten ipuina) ospetsua, eliza kristauen parodia ; idatzi hura zela-eta ez zuen sekula eskuratu ahal izan elizako goi kargurik.\nLibelo eta olerki satirikoetan aipatzekoak ditu Description of The Morning (1709, Goizaren deskribapena), Description of a City Shower (1710, Hiriko eurite baten deskribapena), eta orobat, Argument against Abolishing Christianity (1708, Kristautasuna abolitzearen kontrako arrazoiak), whig alderdiko kideekiko polemikaren hasiera markatu zuena. Politikari buruzko idatzi nagusia, berriz, The Conduct of Allies (1711, Aliatuen jarrera) izan zen; Frantziarekiko bakezkoak egiteko helburua herritarren artean zabaltzeko asmoz idatzi zuen lan hura. Gizartea zirikatzeko asmoz egin zituenen artean, azkenik, lehen aipatu diren Ehungilearen gutunak eta Proposamen xume bat dira, zalantzarik gabe, kontuan hartzekoak. Ingalaterrako gobernuaren kontrako gutun bilduma da lehenengoa, eta Swiften satiretan paradoxaren erabilerak goia jo zuen liburu garratza bigarrena, zeinetanproposatzen baitu, ironiaz, haur pobreak heren guraso eta gizartearentzat zama bat izan ez daitezen haur horiek aberatsei jaten ematea, ekonomia arrazoiak aipatuz horretarako.\nAurreko horiek guztiak maila bikaineko obrak dira, baina Swiften literatura lanetan bi dira bere maisulan gisa hartzeko modukoak : journal to Stella gutun bilduma eta Gullivers Travels (Gulliverren bidaiak), 1726an argitara emana.. ournal to Stella obran Stellari idatzitako 65 gutun hildu zituen ; garai hartako Londresko bizimoduari buruzko azalpen xeheak eskaintzen ditu gutun horietan, eta bere gainerako obretan ez bezala pasarte xarmangarriak ditu, bere maiteari zuzendutako zati alai eta samurrak, heste inork ez ulertzeko bezala laburdurez eta aipamen sekretuez beteak.\nGulliverren bidaiak obra bidaia liburua da. Garai hartan arrakasta handia zuen genero hark, bidaia eta itsasketa espedizioen generoak alegia, eta aurretik idatzitako zenbait bidaia liburutan oinarri harturik idatzi zuen Swiftek bere maisulana. Lemuel Gulliver britainiar medikuak itsasoz egindako bidaietako pasadizoak kontatzen ditu bertan, lau ataletan. Atal bakoitzean Gulliverrek lurralde desberdin batera egindako bidaia eta haietako bakoitzean bizitako gertaerak kontatzen ditu. Lehen atalean Gulliver nanoen herrira iristen da eta haien lurraldean bizitako une garratzak azaltzen ditu. Bigarrenean, herriz, erraldoien lurraldeko pasarteak agertzen dira ; erraldoiak izan arren, nanoak baino izaki arruntagoak ematen dute hangoak, baina fisikoki higuingarriak gertatzen zaizkio Gulliverri, izaki desitxuratuak dira. Hirugarrena oso atal bitxia da, modernoa : Gulliver lurralde finko batera iristen da, haina lurralde hartako agintaritza bere esku zeukan erregea uharte hegalari batean bizi da, jakintsu axolagabe eta asmalari harrigarri batzuekin batera . Eta ondoren laugarren atala dator, liburuko atalik bikainena. Atal horretan zaldien lurraldera iristen da protagonista.\nLurralde hartan zaldiak izaki arrazional gisa agertzen dira, eta inozo eta tentelen moduan, herriz, heren mende dituzten gizakiaren antzeko izakiak.\nGulliverren bidaiak obraren sakonean gizadiaren errealitatearen azterketa eta gizadiaren kondena adierazi nahi izan zituen Swiftek, laugarren atalean batez ere. Garraztasun handiko kontakizuna da oro har, esanahi alegoriko sakonekoa, eta gizadiaren izugarrikeriaren erakusgarritzat har daiteke ; gizarte ohiturek finkaturiko egituren alderik gordin eta ustelena erakusten dio irakurlearen hegiari, inolako oztoporik edo gupidarik gahe. Irudimenezko lurralde eta irudien bidez bizi garen munduaren moralaren hutsaltasuna erakutsi nahi zuen, beraz, eta obra hau argitara eman zenean arrakasta izan zuen arren, saminduta bizi zen idazle erotzat hartua izan zen Swift.\nSwift izan zen XVIII. mendeko ingeles idazle nagusietako bat. Historiako satira idazle garrantzizkoenen artean dago eta alor horretan egin zuen, hain zuzen ere, bere ekarpen nagusia. Gizartearen satira ederrak idatzi zituen, ironia eta umore beltza bikain erabiliz, eta libeloan eta saiakeran idatzi zituen politika, erlijio eta gizarte gaiez. Bere obretan, bere garaiko arrazionaltasunerako zaletasunari jarraituz, animalia ustez arrazionalaren kontra agertzen da oro har : gizakiaren kontra.\nAsmo horrekin idatzi zuen, hesteak beste, Gulliverren bidaiak maisulana, baina gaur egun erabat galduta dago sakoneko esanahi hori, atalik garratzenak, laugarrena bereziki, kenduta argitaratu izan baita hainbat argitalpenetan. Dena dela, egilearen sakoneko asmoaz gabetuta bada ere, ezin uka daiteke garrantzi handiko obra izan dela, eta haur literaturaren klasiko bihurtu da Swiften Gulliverren bidaiak.


TAO zerbitzua zabaltzeko proposamena egin du Getxok - Deia\nRomo, Santa Ana, Ereaga eta Algortako eta Areetara\nTAO zerbitzua zabaltzeko proposamena egin du Getxok\ndeia.eus 20.10.2020 | 16:44\nGETXO. TAO zerbitzua Santa Ana, Romo, Zugatzarte, Algorta eta Ereagara zabaltzeko proposamena egin du Getxoko Udalak. Santa Ana osoan, ia Romo osoan, Zugatzarteko 40 partzelan, Algortako gune batzuetan eta Ereagan udan soilik jarri nahi da aparkatzeko mota hau.\nProposamen berriak 2017-2030rako HMIP, Hiri Mugikortasun Iraunkorraren Planak aurreikusten dituen aukerak biltzen ditu, hau da, TAO guneak zabaltzea, eta prozesu parte-hartzaile baten eta herritarrekin, adituekin, alderdi politikoekin eta mugikortasunean inplikatutako erakundeekin partekatutako lan baten emaitza izan zen.\nProposamena udal talde politikoekin partekatzen ari da aste honetatik aurrera, elkarrizketa erronda bat zabalduz, beren iritziak era iradokizunak biltzeko, ondoren hori 2021ean zehar abian jarri ahal izateko adostasun handienak lortze aldera. Proposamena merkataritzako alorrarekin ere partekatzeko asmoa dago. Errondaren ondorioek azkenean ezarriko den proposamena ekarri beharko dute; webgunean eta hainbat lekutan jarriko da ikusgai, herritarrek kontsulta dezaten, eta behar bezala jakinaraziko da.\nBerritasun nagusiak honako hauek dira: araututako aparkaleku-eremua Santa Ana osora zabaltzea, ia Romo osoan ezartzea, Zugazarten 40 partzela handitzea, eta Algortan, Telletxetik barrena handitzea Piñaga kaleraino, hori ere barne; Maria Goiri kaleko zati bat; Euskalherria kalea Foruen biribilgunearen eta Alangobarri kalearen artean; Juan Bautista Uribarri kalea, Santiena kalea, Alangobarri kalea eta Alango kalea, Foru eta Eretza artean. Basagoiti etorbidean ere, Torrene edo Orobiorekin bat egiten duen lekuan, Tellagorri plazan edo San Nikolasen.\nHalaber, espres eremuak (merkatarien eskaria) bi eremutan ezartzea proposatzen da: Algortako geltokiko zabalgunean eta Areetako Las Mercedes kalean. Era berean, udaletxearen atzeko udal-orubean aparkatzea goizeko ordutegian arautzea proposatzen da, Epaitegiei, San Ignazio herri ikastetxeari, Ogasun Bulegoari eta Ertzaintzaren ertzain-etxeari zerbitzua emateko.\nAzkenik, Ereagako hondartzaren inguruan aparkatzeko zerbitzu arautua ezartzea ere planteatzen da, soilik udan, ekainetik irailera.\n2019an TAOk 1.414 plaza arautu zituen (1.029 Areetan eta 388 Algortan, bataz beste 28 plaza murriztu baitziren Algortan, lanak direla eta). 152.621 bat pertsonak erabili zuten zerbitzua eta 903.102 aparkatze egin zituzten.


PASSENGER 2022 azoka| ULMA Handling Systems\nULMA Handling Systemsek Baggage Handling soluzioak erakutsiko ditu Passenger Terminal EXPO 2022 azokan\nOsasun krisiaren ondorioz atzeratutako 2 edizioren ondoren, Passenger Terminal EXPO azoka 2022ko Ekainaren 15, 16 eta 17an egingo da Parisen.\nPassenger Terminal EXPO & CONFERENCEk aukerarik garrantzitsuena eskainiko du aireportuek eta airelineek gaurkotasuneko gaiei buruz eztabaidatzeko eta mundu mailan merkataritza harremanak ezartzeko, urtero gutxienez 130 herrialdetako 10.000 pertsona baino gehiago bertaratuta.\nULMAk esperientzia handia du Baggage Handling Systemeko sektorean, eta erakustoki izango da azoka honetan, aireportu sektorera bideratutako konponbideak aurkeztuz. Balio kate osoa hartzen duten soluzio logistiko integralak ditu, prozesu logistikoaren diseinu sistemikotik fakturazio, garraio, ikuskapen, biltegiratze eta sailkapen ekipoen berezko diseinura arte.\nEz izan zalantzarik gure standa bisitatzeko!\nHall 7.3 - Z3.6170 stand\nWebgunearen bisita PASSENGER TERMINAL EXPO 2022


Aurreikuspen gehiago 2005 urteari begira — Eibar.ORG | Eibarko peoria\nHemen zaude: Hasiera / Blogak / Prospektiba / Aurreikuspen gehiago 2005 urteari begira\nAurreikuspen gehiago 2005 urteari begira\nEneko Astigarraga 2004/12/20 00:02\nEpe laburrari begira, 2005 urteari, aurreikuspen gehiago aurkitu ditut sarean.\nBeti interesantea den Jose Luis Orihuela-ren eCuadernon ikusi ditut: Predicciones 2005: Blogosfera , non Atalaya -ko Juan Julian Merelo-renak jasotzen dituen. Bertan Predicciones 2005: Web Design diseinuari buruzko aurreikuspenak, apur bat absurdoak.\nBaita, blog berean: Predicciones 2005: Media . Normala hainbeste ikustea gauden egunetan, urte amaierari hurbiltzen.\nEta balantzeak? VDL2-k bai.\nAskotan, baina, esandakoari buruzko balantzea egitea falta da. Zertan asmatu duzun eta zertan ez. Horregatik urtero vdl2 kanadiarren aurreikuspenen eta urteko balantzeen zai egoten naiz.\nInoiz Sustaturako euskaratu ditut aurreikuspenak zein balantzeak\nEgun gutxi barru bereak argitaratuko dituztela suposatzen dut.\nProspektibak ez du helburutzat etorkizuna asmatzea\nBaina Prospektibak ez du helburutzat etorkizuna asmatzea, bai zera. Prospektibaren helburua etorkizuna eraikitzen laguntzea da. Ez dago etorkizuna asmatzerik. Hori dioenak gezurra dio. Patuan sinistea litzateke. Erdi-arora bueltatzea litzateke.\nProspektibaren helburua etorkizun posible guztiak antzematea da, ez etorkizuna nolakoa izango den aurreikustea edo asmatzea. Eta etorkizun posibleen artean gogokoen duguna, helburutzat duguna, gura dugun etorkizuna lortzen laguntzea da prospektibaren helburua.\nHala ere, joerak aztertzeak laguntzen digu etorkizun posibleak antzematen eta, adituen usteetan, probableenak zeintzuk diren ikusten. Horregatik beharrezkoa adituek diotenaren jarraipena egitea ...


Ziurtatu zure familiako ekonomiaren ongizatea | BBVA\nAseguratu zure familiako ekonomiaren ongizatea\nZure seme-alaben eta senideen etorkizun ekonomikoa edozein ustekaberako aseguratzeko zer modu dauden azalduko dizugu\nSeme-alaba bat jaiotzen denean, beste kezka bat ere jaiotzen da: ustekabekoen aurrean haien etorkizun ekonomikoa ziurtatzea. Guraso guztiek nahi dute seme-alabek ongi bizitzen utziko dien kaudimen ekonomikoa izatea, familia unitatearen diru sarrerak nabarmen murrizten dituen egoeraren bat sortuz gero. Kaudimen hau bermatzeko, bide hauek daude, besteak beste: bizi aseguruak, istripu aseguruak, pentsio planak edo testamentuak.\nBizi asegurua aurrezteko finantza tresna bat da, eta aseguruaren titularra hilez gero haren senideak edo hark aukeratutako pertsonak babesten ditu. Hortaz, seme-alaben eta senideen etorkizuneko egonkortasun ekonomikoa ziurtatzeko modu onenetakoa da halako bat kontratatzea.\nDagoeneko bizitza-aseguru bat kontratatuta baduzu, garrantzitsua da baldintza guztiak berraztertzea, seme-alabek kasu guztietan estaldura izango dutela ziurtatzeko. Horrez gain, gomendagarria da aztertzea ea bizi asegurua kontratatzea komeni den, guraso bakarra soilik estaltzen badu biak har ditzan barne, horrela estaldura zabalagoa izan eta seme-alaben etorkizun ekonomikoa bermatuta egon dadin, datorrena datorrela ere.\nBBVA Bizitza-aseguruen estaldurak\nBBVAk bizi aseguruen sorta zabala eskaintzen du kontratatzeko, eta aseguruaren titularra hiltzen denean senideei konpentsazio ekonomikoa bermatzeaz gain, 6 estaldura ere eskain ditzake guztira, zein modalitate hautatzen den:\nHeriotza: titularra hil egiten bada, edozein kausa dela eta, onuradunek polizan kontratatuta dagoen kopurua jasotzen dute.\nBigarren diagnostikoa: bigarren iritzi medikoa eskatzeko aukera ematen du, hasierako diagnostikoa egin zenetik 3 hilabete baino gehiago iraun duen gaixotasunik izanez gero.\nHeriotza zerbitzua eta kapitala: telefonozko arreta eta orientazioa ematea, eta hileta-zerbitzua koordinatzea eta kudeatzea, 5.000 eurora arte gehienez.\nEzintasun iraunkor absolutua: estaldura ematen du baldin eta, egoera fisiko konponezina tarteko, asegurudunak ezin badu inola ere inongo jarduera profesionalik gauzatu.\nMinbizia edo miokardio infartua: kontratatutako kapitala ordainduko da minbizirik edo miokardioko lesiorik diagnostikatzen bada.\nHamar gaixotasun larri: by-passa, organoen transplantea, itsutasuna, erredurak, koma, esklerosi anizkoitza, parkinsona, alzheimerra, biriketako gaixotasun kronikoa eta istripu zerebrobaskularra.\nSeme-alaben egonkortasun ekonomikoa bermatzeko beste modu bat istripu asegurua kontratatzea da.\nAseguru horiek polizan agertzen diren hainbat egoera estaltzen dituzte; besteak beste, hauek: ezintasun iraunkor absolutua edo heriotza. Gainera, kalte-ordaina ematen diote aseguratuari istripuaren ondoren ospitaleratuta geratu behar badu. Horrela, sendatze aldiak ez du eraginik familiaren ekonomian eta ez da kezkatu behar lanerako ezintasunak iraun bitartean gastuak kontrolatzeko (denboraldi horretan, soldata Gizarte Segurantzak ematen du, baina ez osorik).\nIstripu aseguruak bizi aseguruak baino merkeagoak dira.\nBBVA Istripu-aseguruaren estaldurak\nBBVA Istripu-aseguruak bi estaldura kategoria handi eskaintzen ditu: heriotza eta ospitaleratzea.\nHeriotzaren estaldura hiru azpikategoriatan banatzen da, eta azpikategoria horiek beren kalte-ordaina dute:\nIstripuaren ondorioz aseguratua hiltzea: polizan agertzen diren onuradunei (adibidez, seme-alabei) 25.000 €-ko kapitalarekin ordaintzen zaizkie kalteak, baldin eta istripua gertatu eta hurrengo bi urteetan gertatzen bada heriotza.\nAseguratua zirkulazio istripuaren ondorioz hiltzea (kapital bikoitza): 45.000 €-ko kapitalarekin ordaintzen dira kalteak.\nBikotekidea zirkulazio istripuaren ondorioz hiltzea (kapital hirukoitza): 67.000 €-ko kapitalarekin ordaintzen dira kalteak, ezkontidearen heriotza aseguruduna hil den zirkulazio istripu berberaren ondorioz gertatzen bada, eta istripua gertatu zenetik urtebeteko epean gertatzen bada.\nIstripuaren ondorioz ospitaleratuta egon behar izanez gero, egunean 11,25 €-ko estaldura ematen da, lehen egunetik hasita, 96 orduz baino gehiagoz ospitaleratuta egonez gero, eta 365 eguneko denboraldi batean zehar, ospitaleratzen den egunetik zenbatzen hasita.\nPentsio plana erretirorako pentsioa osatzeko asmoa duen finantza produktu bat da, baina seme-alaben egonkortasun ekonomikoa bermatzeko ere balio dezake. Izan ere, pentsio plana berreskuratu egin daiteke kasu hauetakoren batean:\nTitularrak erretiroa hartuz gero.\nLuzaroan langabezian egonez gero.\nTitularrak ezintasun iraunkorra edo baliaezintasun handia izanez gero.\nTitularrak edo zuzenean haren menpe dagoen pertsona batek gaixotasun larria izanez gero.\nTitularra hilez gero.\nBatez ere azken horrek (titularra hiltzeak) bermatzen du seme-alaben etorkizun ekonomikoa. Heriotza gertatuz gero, titularrak izendatutakoak izango dira pentsio planaren onuradunak, eta hark ez balu inor izendatu, legezko oinordekoak izango lirateke onuradunak; hau da, bikotekidea eta seme-alabak. Hala ere, pentsio plana kontratatzean, komeni da seme-alabak onuradun gisa sartzea titularra hilez gero; horrela, dirua haiek jasoko dutela ziurtatuko dugu.\nGainera, planera egiten diren ekarpenek PFEZaren zerga oinarria murrizten dute; hau da, fiskalki konpentsatzen dute.\nTestamentua: ezaugarriak, abantailak eta motak\nTestamentua egitea seme-alaben etorkizun ekonomikoa bermatzeko modu arrunt eta zaharrenetakoa da. Testamentua legezko dokumentu bat da, eta, bertan, testamentugilearen dirua, ondasun higiezinak eta akzioak nola banatu adierazten da.\nGainera, testamentuan, adinez nagusiak izan arte seme-alaben ondasunak nork administratuko dituen ere adieraz dezake gurasoak, baita bi gurasoak hilez gero haien legezko tutorea nor izango den ere. Hori adierazi ezean, epaitegiek erabakiko dute; hortaz, garrantzitsua da hori aipatzea. Testamentua idatzi aurretik, interesgarria da ezagutzea zer motatakoak dauden, kasu bakoitzean gehien komeni zaiguna aukeratzeko:\nNotario aurrean egiten da, pauso hauei jarraituz:\nNotarioaren bulegora joan eta NANarekin identifikatu.\nNotarioari gure azken nahia adierazi. Hau da, ondasunak nola banatu nahi diren azaldu. Urrats hori idatziz nahiz ahoz egin daiteke.\nAdierazitakoaren arabera, notarioak testamentua idatziko du, legezko formalitateetara egokituz.\nIdatzita dagoenean, notarioak testamentua irakurriko du eta testamentugileak sinatu egingo du, ados dagoela adierazteko.\nTestamentu mota hau ez da notario aurrean idazten, eta ez zaio gordetzeko hari eman behar ere ez. Horregatik, Kode Zibilak baldintza batzuk ezartzen ditu baliozkoa izan dadin:\nOsorik testamentugileak idatzita egon behar du.\nEskuz idatzi behar da; inoiz ez tresna mekanikoen bidez (adibidez, ordenagailua).\nTestamentugileak bolaluma erabili behar du; testamentuak ez du baliorik izango arkatzez edo ezaba daitekeen beste edozein metodoren bidez idatzita badago. Erabilitako papera folio normal eta arrunta izan daiteke.\nZer datatan idatzi den (eguna, hila eta urtea) jaso behar da.\nZirriborroak eta lerro arteko idatziak ez dira baliozkotzat hartuko. Edozein gidalerro jaso bada horietan, inoiz idatzi egin ez balitz bezala izango da.\nTestamentugilearen ohiko sinadurarekin amaitu behar da.\nAzken testamentu motak irekiaren eta olografoaren arteko hibridoa da. Balio dezan, urrats hauek egin behar dira:\nTestamentugileak eskuz nahiz makinaz idatziko du testamentua, bi mekanismoak dira baliozkoak.\nTestamentugilea notarioarengana joango da, identifikatzeko NANarekin.\nTestamentua gutun-azal baten barruan emango dio notarioari, eta eskuz edo makinaz idatzi den adieraziko dio.\nNotarioak jaso izanaren akta egin eta irakurri egingo du.\nTestamentugileak eta notarioak jaso izanaren akta sinatuko dute, eta notarioak testamentua zainduko du, edukia zein den jakin gabe.


Baztango etxebizitzen biziberritzea: arazoak eta irtenbideak\n2018/03/23 16:00 - 19:30\nBaztango Udaletxea. Pleno Aretoa\nJardunaldi honetan Baztango eta inguruko etxebizitza hutsek duten problematikaz eta hauek biziberritzeko aukeren inguruansolastuko gara. Horretarako, lehenik arazo zehatz honen atzean dagoen hausnarketa zabalago batera joko dugu, hau da, landa inguruneak biziberritzeko erronka sozio-produktibo eta demografikoen gainekoa. Ondoren, egoera hauei aurre egiteko egun dauden tresna eta politika publiko zehatz batzuen berri izango dugu. Azkenik, ikuspegi arkitektoniko batetik, etxebizitzen biziberritzerako aukera eta oztopoen inguruan jardungo dugu. Amaieran, entzulegoari gonbitea luzatuko zaio euren kezka eta iritziak plazaratzeko.\n16:15-17:00 Euskal Herriko landa-giroko geografia, demografia eta etxebizitza\n17:00-17:45 Etxebizitzen errehabilitaziorako eta alokairurako proposamenak eta laguntza publikoak\nArantza Arregui Alberro, Aintzane Oiz eta Xabier Urtiaga (LURSAREA, NASUVINSA)\n18:15-19.00 Baztanaldeako arkitektoen mahai-ingurua\n19:00-19:30 Eztabaida: galderak eta iritziak\nJardunaldia euskaraz burutuko da eta euskara-gaztelera itzulpen zerbitzua eskainiko da.


Kartelada egin dute Aretan, eskolako bidea garbi nahi dutela aldarrikatzeko - Aiaraldea - Aiaraldea.eus\nKartelada egin dute Aretan, eskolako bidea garbi nahi dutela aldarrikatzeko\nTxabi Alvarado Bañares 2021-10-26 07:00\nSalatu duetenez, eskolako bidea eta lorategia txakurren gorotzez beteta daude azkenaldian.\nEkimena egin zuten atzo arratsaldean Aretako Eskolaren sarreran, Guraso Elkarteak deituta. Kartelada gauzatu zuten hainbat guraso eta umeren artean, ikastetxeko bidea garbi nahi dutela aldarrikatzeko. Salatu dutenez, bidea txakurren gorotzez beteta agertu da azkenaldian.\nOrain dela denbora nahiko hasi ziren kexak. “Eskolako lorategia kakaleku bilakatu da eta azkenaldian bidean ere jaso gabeko gorotz ugari agertu dira”, azaldu dute gurasoek.\nUdalari eman zioten gertatzen zenaren berri, eta bilera egin zuten. “Esan ziguten egin zezaketen bakarra kakak biltzeko zakarrontzi bat jartzea zela, eta gero guk jaberen bat ikusten bagenuen bere txakurraren kakak lurrean uzten udaltzainei deitu ahalko geniela”.\nOrdutik hona giroa gehiago tenkatu da, Guraso Elkarteko kideen iritziz. “Jendeak jarrera berarekin jarraitzen du. Horregatik erabaki dugu ekimen hau egitea".\nHaurren parte hartzearekin\nEskolako zuzendariarekin hitz egin zuten eta proposamen polita iruditu zitzaion. Horregatik erabaki zuten gaia eskolan ere lantzea. “Idazki bat prestatu genuen, umeek klasean irakurtzeko eta gaiaz hitz egiteko. Marrazkiak eta kartelak prestatu dituzte”.\nPozik daude egitasmoak izandako harrerarekin. “Ea orain zer nolako emaitza duen. Ea udalak zakarrontzia jartzen duen eta jendeak zer nolako jarrera erakusten duen horren aurrean”.


kritiken hemeroteka » Geroko geroan geroratzen beti, hau patu petrala!\nGeroko geroan geroratzen beti, hau patu petrala! Bixente Serrano Izko / Nafar periferiatik, 2007-03-02\nEz, ez nago ados Aingeru Epaltzaren Mailuaren odola nobela honetako kontrazalean argitaletxekoek jarri duten dei horrekin: “generoaren historian marka nabarmena ezarri beharko lukeena”. Ez gaudelako historia-generoko nobela baten aurrean, egile-nobela oso baten aurrean baizik. Oso ongi giroturik ardatz gisa hartu dituen gertakari historikoetan, bikain dokumentaturik…, baina horrek ez du nobela hau historia-generoko bihurtzen. Tamalez itxura hori eman nahiago izan diote azaleko diseinuari, generoak duen arrakasta buruan segurik. Bale, badakit egile-literaturaren irakurleon aldetik ezaguna eta estimatua denez idazlea, desenkusa gisa eskain dezaketela argitaletxekoek eta egileak berak konfiantza bat: alegia, diseinu horrek ez dituela irakurle “seriook” uxatuko, baina erakar ditzakeela, aldi berean, historia-genero zaleak.\nEz nago ni horren seguru, bigarren zale horiei dagokienez. Ez nintzateke harrituko historia-genero zaleek engainaturik sentituko balute euren burua, kontuan harturik historia-nobelen nolako irakurle euskaldunak imajina ditzakedan (guztiz oker ni akaso, baina horretan nago). Izan ere, nago horrelako irakurleek, giro historiko bat bizirik ikusteko grinaz gain, bertze zerbait bilatzen dutela Euskal Herriko historia-nobeletan: epikotasun halako bat, edo, hori ezean (Euskal Herrian errazena dena), nazio-biktima zaletasun halako bat, gure betiko herri izaeraren etsaien aurrean. Eta Epaltzaren nobelan ez dago horrelakorik.\nErrana doan bezala, kontu handiz girotu du nobela eta bikain dokumentatu. Horrezaz gain, maisuki egituratu du, ongi asmatu ditu fikziozko pertsonaiak eta guztiz sinesgarri paratu, kontaturiko gertakari historikoak haien bizipenen eta ibileren bidez lotu ahal izateko. Funtzionatu egiten du, bikain funtzionatu ere, narrazio egiturak. Baina ez dago nobelan nazio-epikarik, ez eta nazio-biktima zaletasunik ere, aldameneko herri arrotz konkistatzaile edo maneiatzaileei oldartzen zaien epikotasunik edo horiei berauei leporatzen dien gure patu historiko petralaz negar egiterik. Ongiegi dago giroturik narrazioa, nire ustez, gaurko irudikapen nazionalisten tentazioetan erortzeko.\nEuskal mundu kultural eta politiko bateko pertsonaiak erakutsi dizkigu Epaltzak, euren garaiko sentipen eta interesen arabera mugitu zirenak, batzuk egoera berrietara otzanago edo nekeago moldatu zirenak, bertze batzuk euren lurraldeko zati garrantzizkoen galerak etsipenaz ikusi eta bertze lurraldeetan bilatu behar izan zituztenak mota guztietako konpentsazioak, ekonomikoak nola moralak (bertze gerretan parte hartuz, baina haien leialtasun pertsonalei hala hola fidel eutsiz).\nEta istorio multzo horren atzean, egilearen nortasuna dugu nagusi, egile-nobela guztietan bezala. Historia bat, Euskal Herriko gertakari historiko funtsezko bi, hartu du ardatz gisa, baina berdin har zezakeen asmaturiko gaurko egoera bat edo etorkizunean imajinaturiko bertze bat. Euskal Herriko egoera edo proiektu politikoen kontuetan ez ezik, bizitzaren beraren aferetan ere, fatalismo halako bat da nagusi, nire ustez, Epaltzaren filosofian, fatalismo bat non norbanakoon babes bakarra gure etxeko lanak, gure plazer apalak, gure nahi kulturalak, gure asmo pertsonal eta familiarrak bake sainduan bideratzen saiatzean datzan. Eta gero gerokoa. Kontua da, filosofia edo izaera mota horrekin bat etorri ala ez, ea gai izan den idazlea bere kezketan eta giroan sartzeko irakurlea, bere fikziozko munduan azken finean. Ba, hemen nauzuen irakurle hau, bederen, bikain murgildu du giro horretan. Nahiz eta —bada ez bada ere erranen dut— barkaezina deritzodan fatalismo/determinismo horri historialari batengan, guztiz sortzaile eta kreatzaile gerta baitaiteke, ene ustez, nobela on batengan, narrazio hau kasu.\nFikziozko protagonistak kontatzen ditu berak bizi izandako gertakariak eta aferak, adin helduan idatzitako memorietan. Borrokalari batenak dira memoriak, bere errege-erreginari leial jarraitzen dion batenak, baina eskarmentuak emaniko filosofia mindua islatzen dutenak, bere idealen etengabeko geroratzea nolabait patu gisa ulertzera heldu den baten memoriak. Ez du Epaltzak intentziorik gabe asmatu uztarketa hori, bando eta kezka desberdinetan ibilitako Joannes Mailu eta Pedro Agerre “Axular” artekoa, bien ala bien asmo “onen” etengabeko geroratzea literarioki eta metaforikoki gauzatu duena.\nEgile-nobela aberatsa, behin baino gehiagotan irakurtzea merezi duena, irakurketa bakoitzean alde eta hari berriak aurkitzeko modukoa. Etorkizunean, bertze nobelagile batek genero- edo egile-nobela berri batean ardatz gisa hartzeko gai; erran nahi baita, geroko balizko nobelagile batek bere gogoeta edo abenturen narraziorako oinarri gisa har lezakeen nobela, iraganeko kontuei buruzko gaurko ikuspenen askotarikotasuna, manikeismoetatik aparte dauden ikuspegiak barne, islatu nahi izanen balu.


Eztabaida:Karlomagno - Wikipedia, entziklopedia askea.\nKarlaundi[aldatu iturburu kodea]\nKonturatu naiz Benito Lertxundiren "Orreaga" abestian Karlaundi deitzen dutela. Gehitzeko modukoa al da? Edo hori izan daiteke euskarazko izena artikulu honetan? -Theklan · · 16:31, 9 Abendua 2011 (UTC)\nNik ez nuke Karlaundi erabiliko; Euskaltzaindiak Karlomagno erabiltzen du.--Unai (esan) 18:26, 9 Abendua 2011 (UTC)\nAbesti horren hitzak Iratzederrek sortu zituen, eta «Karlandi» aipatzen du («u» gabe). Gure klasikoen gordailuan ez da «Karlandi»rik ageri (eta «Karlaundi»rik ere ez, bide batez). Badirudi XX. mendeko asmakizuna dela «Karlandi», eta zabalkundea izan duen euskal testu bakarrean —Orreaga abestian— baizik ez dela ageri.\nBeraz, aipamenik ere ez du merezi (bukaera-bukaeran, beharbada, kulturako obretan Karlomagnok izan dituen aipamenen artean...). -Xabier Armendaritz 2011-12-09, 19:42\nOrriaren azken aldaketa: 9 abendua 2011, 20:50.


Azken partida galdu baina herritarren babesa jaso du Jon Jaunarena pilotari leitzarrak - Leitzaldea - Erran.eus\nAzken partida galdu baina herritarren babesa jaso du Jon Jaunarena pilotari leitzarrak\nTtipi-Ttapa 2019-08-14 10:00\nZubietako joaldunek agurtu zuten Jon Jaunarena, Leitzako Amazabal pilotalekuan jokatu zuen profesionaletako azken partidan.\nHerrian jokatu zuen profesionaletako azken partidaren aurretik, pilota eskolakoek bidea egin zioten eta Zubietako joaldunek joareak astindu zituzten\nJon Jaunarena pilotari leitzarrak profesionaletako azken partida jokatu zuen abuztuaren 13an, jendez gainezka zegoen Leitzako Amazabal pilotalekuan. Retegi Birekin batera 22-19 galdu zuen Peio Etxeberria eta Bikuñaren kontra, baina herritarren eta herritik kanpo etorritako pilotazaleen txalo zaparrada jaso zuen, hunkituta.\nPartida hasi baino lehen, Aurrera pilota eskolako pilotariek egindako bidetik pasatu zen Jaunarena eta gero, Zubietako joaldunek (tartean bere lehengusuak ere) joareak astinduz egin zioten agurra eta zapia jarri zioten, baita lore-xorta ere. 335 partida jokatu ondotik, 27 urte besterik ez dituela utzi behar izan du pilota profesionala Jon Jaunarenak, eskutako minen ondorioz.\nLeitzako Amazabal pilotalekuan jokatutako partida nagusian, Altuna III.ak eta Ladis Galarzak 22-15 irabazi zieten Ezkurdia eta, 18 eguneko geldialdiaren ondotik, berriz ere zuriz jantzi zen Zabaletari.


Play jokoa Battle Mechs Online:\nZure Borroka ibilgailu eseri eta duelu batean stand the robot indartsu gutxienez, hau da, oso zaila aurre aurka. Bataila urratsez urrats hartu ahal izango du eta aukera mugimendu guztiei buruz arretaz pentsatu behar izango duzu, defentsa, edo alderantziz egingo, kalte larriak eragiteko, armak filmatu horiek egiteko. . Play jokoa Battle Mechs konektatuta.\nTekniko jokoa Battle Mechs ezaugarri\nGame Battle Mechs gehitu: 27.05.2015\nJokoa jokatzen: 1163 aldiz\nBezalako jokoa Battle Mechs Jokoak\nDeskarga jokoa Battle Mechs\nEmbed Joko Battle Mechs zure web orrian:\nJokoaren txertatu Battle Mechs zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Battle Mechs, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Battle Mechs-rekin, baita ere, jokoa jokatu zen:


PLASTIKA ETA IKUSIZKOEN HEZKUNTZA: DISEINU GRAFIKOA 2DBH ERREPORTAJEA\nEuskara ikasgaian erreportajea lantzen ari dira 2 DBH talde guztietan. Elkarlanean hasita Plastika ikasgaian forma emango diogu Ubuntu eta software librea erabiliz bakoitzak bere ordenagailuan lan eginez. Hau izango da prozedura. Adibide gisa Donostia saria jaso duen Hugh Jackman aktorearen irudia eta Berria egunkariko iritzi artikulua konbinatu ditugu.\nUbuntu 12.04 Linux sistema eragilean, euskara hizkuntzan, Gimp eta Inkscape programak erabiliko ditugu. Gimp: irudiak eraldatzeko. Inkscape: irudi, testu eta atzeko kolore zatiak antolatzeko. Euskara zuzen idazteko Libreoffice-Xuxen erabiliko dugu.\nnork argitaratua PLASTIKA Lauaizeta ordua: 15:39\nbeste atalak 2DBH PLASTIKA, diseinua, euskara, festival de cine, LAUAIZETA, publizitatea, ZINEMA, zinemaldia


Indarkeria matxista, ikusgaiegia?\n2019ko ekainaren 19a, asteazkena | Ordua Euskal Herrian 09:13:51\nIrratiko albistegia entzuten esnatu naiz, egunero bezala. Melillan gizon batek bere neskalagun ohia erail du, 22 urtekoa. Zaragozan senar ohiaren labankada jaso ondoren ospitalean zegoen emakumea, 32 urtekoa, hil da. Iruñeko sanferminetan beste emakume batek bortxaketa salatu du; guztira sexu abusu edo erasoekin lotutako hamabi salaketa izan dira jaietan. Nafarroako Gobernuak betiko esaldia errepikatu du: “Gizon eta emakumeen arteko desberdintasunen ondorio krudelena dira”.\nEzkor jaiki naiz. Indarkeria komunikabideetan ikusgai izan zedin borrokatu dugu feministok eta, zehazki, kazetari feministok. Ez bakarrik bikote esparruko muturreko indarkeria, baizik eta hamaika testuingurutan bizi ditugun indarkeriak ere bai, udako festetan barne. Agerian dago ikusgaitasuna lortu dela, baina hedabide askoren doinuak beldurra eta samina sartzen dizkigute barruan: beste hilketa bat gehiago, beste bortxaketa bat gehiago... Kazetariek indarkeriari lakra deitzen diote, maiz harriduraz informatzen dute: “Sarraski ulergaitz hau nola eten?”, diote. Galdera erretorikoa da, hedabide gehienetan, gehien kontsumitzen direnetan, sakoneko erreportaje kritikoak ez dira ohikoak. Orain sanferminetako “giro basatia” kritikatzen dute askok. Bitartean, edozein herriko jaietan, hamaika sexu eraso eta jazarpen izaten dira, eta Gasteizen ikusi dugu askotan indarkeria instituzional eta mediatikoa topatzen dutela biktimek.\nSaturazio mediatikoak ekintza kolektiboa erraztu ala blokeatu dezake. Doinuaren arabera, analisien arabera, atsekabea eta etsipena areagotu ditzake. Monitoreo Global de Medios ikerketaren arabera, Espainiako Estatuko hedabideetan emakumezkoak albisteen %28ren protagonistak dira soilik, baina kriminalitate eta indarkeria albisteetan %51\nHona, Mari Luz Esteban antropologoak Berrian idatzitako artikulu baten bi pasarte: “Indarkeriaren kontrako atxikimenduen metaketa publikoak eragin handia du kontzientziazioaren areagotzean. Baina ‘saturazio mediatikoak’ ez al du inongo ondorio ezkorrik edo albo-kalterik sortzen? (...) Azaleratzen den ideia ez ote den emakumeak, finean, ez garela gai eguneroko egoera horiei aurre egiteko gu geurez, eta estatuaren, komunikabideen edota mugimendu feministaren babesa bilatzera derrigortuta gaudela. Hau da, emakumeen kustodializazioa elikatzea, ahalduntzearen kontura orriak eta orriak bete arren”.\nAlegia, saturazio mediatikoak ekintza kolektiboa erraztu ala blokeatu dezake. Doinuaren arabera, analisien arabera, atsekabea eta etsipena areagotu ditzake. Monitoreo Global de Medios ikerketaren arabera, Espainiako Estatuko hedabideetan emakumezkoak albisteen %28ren protagonistak dira soilik, baina kriminalitate eta indarkeria albisteetan %51 dira. Beraz, hedabideek androzentrismoa errotik zuzentzen ez badute, mezua hauxe da: “Emakumeak biktimak baino ez garela, hori dela gizartean gure rol nagusia”.\nSanferminetako txupinazoan polizia ugari jarri dutela jakitean ere kustodializatzearen arriskuaz oroitu naiz. Hedabide alternatibook txupinazoko argazkiei (gizonak emakumeen gorputzak ukitzen eta arropetatik tiratzen) erreparatu genienean, kontzientzia eta jarrera aldaketa desio genuen, ez erantzun errepresiboa. Sexu erasoei aurre egiteko kontrol soziala areagotzea?\nMila kezka. Ezkor nabil.\nAzkenik, Angel Erroren zutabea irakurri dut (Berrian hau ere). Aurreko instituzioek sanferminetako indarkeria isilik mantendu nahi izaten zutela dio, jaien ospe ona defendatzearren. Aurten, aldiz, informatiboek eraso sexisten kontrako mobilizazioen zuzeneko konexioa egin behar izan dute. Festa elkartasun eta aldarrikapen bihurtu da.\nBai, egia da, Iruñeko politiken eta kontzientzia sozial mailaren saltoa ez onartzeak etsipena areagotzea dakar eta bidegabekoa da. Bidea luzea da, baina urrats sendoak ematen ari gara.\nTira, baikorrago sentitzen naiz.


Aurrekoa Otsailak 02 Asteartea Hurrengoa\nOtsailak 02 • 10:30 + 18:00 • San Telmo Museoa (Parte Zaharra) Erakusketak\nOtsailak 02 • 18:30 • Ernest Lluch K.E. (Amara) Literatura\nIzen ematea: Urtarrilaren 11tik otsailaren 2ra. amaraliburutegia@donostia.eus / 943 48 18 67 edo bagera@bagera.eus / 943 005 074\nOtsailak 02 • 11:00 - 12:00 • Tabakalera Tailerrak\nLiteratur solasaldia Uxue Alberdiren "Dendaostekoak" liburuaren inguruan\nOtsailak 02 • 19:30 • Liburutegi Nagusia - San Jeronimo - Ekitaldi aretoa Literatura\nSolasaldia presentziala izango da eta aldiberean online jarraitzeko aukera ere egongo da. Aukera batean edo bestean nahi dutenek donostiakoliburutegiak@donostia.eus helbidera idatziz jarri beharko dute harremanetan liburutegiarekin.\nLiteratur solasaldia euskaraz Uxue Alberdi idazlearen Dendaostekoak liburuaren inguruan.


Izugarrizko ikuskizuna eta frontoia beteta — Mutrikuko Udala\nIzugarrizko ikuskizuna eta frontoia beteta\nIzugarrizko ikuskizuna eta frontoia beteta Goi mailako pilotariak direla erakutsi zuten finalerdiak jokatu zituzten lau puntistek; finalak uztailaren 26an jokatuko dira. https://www.mutriku.eus/eu/albisteak/izugarrizko-ikuskizuna-eta-frontoia-beteta https://www.mutriku.eus/eu/albisteak/izugarrizko-ikuskizuna-eta-frontoia-beteta/@@download/image/10501997_481351382000395_433065836607344097_n.jpg\nGoi mailako pilotariak direla erakutsi zuten finalerdiak jokatu zituzten lau puntistek; finalak uztailaren 26an jokatuko dira.\nMiruaitz frontoia jendez bete zen zapatu gauean Zesta puntako izarrak ikusi ahal izateko. Ikusleek armaila guztiak bete zituzten eta zutik ere jende asko zegoen. Jendea oso animoso eta nabari zen jendeak goi mailako zesta punta ikusteko gogoa zuela.\nPartida bikaina jokatu zuten lau pilotariek eta, batez ere, gaur egun punta puntan dauden bi atzelariek. Partida berdindua 15. tantura arte, Irastorzarekin eskuinak diferentziak markatu zituen arte.\nLau pilotariek maila haundian jokatu zuten eta 22. tantura erte berdinketa haundia izan zen bi bikoteen aurrean. Hortik aurrera Goikoetxea bere gain hartu zuen partiduaren zama eta errematea ikusgarriak eginaz lortu zuen partidua bereganatzea.\nIkusitakoaren ondoren, uztailaren 26an anbiente polita espero da Mutrikuko Miruaitz frontoian.\nUztailaren 26an 22:00etan, Mutrikuko Miruaitz frontoian finalak jokatuko dira:\nITURRIA: Jai Alai


Ainhoa Azurmendi: «Kirolean, oraindik definitzeko dago zer den abusua eta zer ez» | Kirola | Berria\nAinhoa Azurmendi. Psikologia irakaslea eta kirol aholkularia\n«Kirolean, oraindik definitzeko dago zer den abusua eta zer ez»\nKirolean sexu abusuei eta jazarpenari aurre nola egin azaltzeko gidaliburua idatzi zuen, eta Emakumeak eta Kirola Nazioarteko Kongresuan aritu da bere esperientzia azaltzen. Ahots aditua da genero ikuspegiaren eta kirolaren arteko harremanean.\nBotswanatik itzuli eta aste batzuetara egin du solasaldia, Avento kirol aholkularitza bulegoan. Emakumea eta Kirola Nazioarteko Kongresuan parte hartu duen hirugarren aldia izan da, eta bertan, Realean eginiko lanaz mintzatu da Ainhoa Azurmendi (Hernani, Gipuzkoa, 1978). Euskal Herrian gutxik adina ikertu du emakumearen eta kirolaren arteko harremanaz, eta harekin hitz egitea entziklopedia bat irekitzea da.\nEmakumea eta Kirola Nazioarteko Kongresutik etorri berria zara. Parte hartzen zenuen hirugarren aldia zenuen. Zein gai daude puri-purian?\nAsko jorratu ditugu: emakumeak kirol arloko zuzendaritza postuetan egotea sustatu behar dela; emakume entrenatzaileen presentzia, eta epaileena... Oso garrantzitsua, eta puri-purian dagoena nazioarte mailan sexu jazarpena eta gehiegikeriak kirol arloan. Gero eta indarkeria kasu gehiago ateratzen ari dira.\nHitz gogorra da indarkeria. Zein dira emakumeek kirolean jasaten dituzten indarkeriak? Zeri buruz ari gara?\nGauza sibilinoetatik, sotilak eta agerikoak ez direnak, bortxaketaraino edo pertsona baten bizitza zapuztera irits daitezkeenak arte. Bizitza kontrolatzea, esaterako.\n2015ean gidaliburu bat idatzi zenuten abusu eta jazarpenaren prebentziorako. Beharra ikusi zenuten seinale.\nBai, beharrezkoa zen, batez ere kasuak bazeudelako han eta hemen. Beste herrialde batzuetan: Norvegian, Txekian... bazeuden lanak, eta behar hori ikusi nuen hemen. Emakundera eta Kirol Zuzendaritzara joan, eta esan nien: 'Zerbait egin behar da honekin'. Dena den, oraindik ere badago lana, abusuak ikertzen: datuak, zenbat diren, non...\nMundu mailan oihartzuna lortu duten kasuez gain, AEBetako gimnastika selekziokoa esaterako, kasu esporadiko gisa hartu izan dira abusuak.\nBesteak beste, kirolean ez delako definitu zer diren abusuak. Kirolean hainbat jokabide normalizatu dira, eta garrantzitsua da jakitea, umetatik heldutasunera arte, zer dagoen ondo, zer ez dudan nahi... eta nire gorputzarekin hori adierazi eta mugak jarri ahal izatea. Baita elitean ere; neskek, esaterako, hainbatetan, denbora asko egiten dute kontzentratuta. Entrenatzaile horrek kontrolatzen du kirolariaren bizitza; hasieran, heroi bat da, eta, gero, manipulatzaile bat. Asko dago ikertzeko hor. Sare sozial eta teknologiekin kontrolatzea errazagoa da.\nKirolak beti izan du babesleku itxura. «Kirolean ari den bitartean zaila ezer txarrik pasatzea». Hori desmuntatu behar da?\nGuztiz. Gaur egun, esaterako, entrenatzaile izateko delitu sexualik ez egin izanaren ziurtagiria eskatzen da. Jaurlaritzak eskatzen du. Kontua da normalean eraso horiek ez direla salatzen. Orduan oso zaila da zuk historial bat izatea horrekin lotuta. Izan zaitezke abusatzailea eta inoiz salatua ez izana.\nErasoak zein egoeratan izaten diren diagnostika daiteke?\nProzesu bat izaten da normalean, konfiantza irabaztearena. Faboritoak izaten dira. Gerturatzea eta menpekotasun maila handitzen joatea, botere asimetria horretatik. Goi mailan argiago ikusten da, neska gimnastak adibidez, amets bat dute, eta gurasoek hor utzi dituzte, eta pertsona horrek bere boterea baliatzen du gero eta handiagoa egiteko. Harreman sekretuak dira, eta gero xantaia dago: «ez esan inori, agian ez baitzara joango». Formatuak egon behar dugu hori identifikatzeko.\nZein arlotan? Kirolariekin, entrenatzaileekin, gurasoekin...?\nGuztiekin. Klubek lehenbizi garbi izan behar dute zein den euren politika gai horren inguruan, eta entrenatzaile berri bat baldin badator, hari ere garbi uztea zein den gure politika gai honekin. Nazioartean esaten da entrenatzaileek ez dutela bakarka lan egin behar, bakarkako entrenamenduak ume txikiekin ez dira beharrezkoak. Alegia, beti bi ume edo bi entrenatzaile egotea. Bilera bat egin behar badut kirolari batekin, ez naiz gelditzen kafetxo bat hartzeko ez dakit non, edo ez dut nire kotxean eramaten.\nHainbat abusu kasu azaleratu dira, baina asko isilpean pasatu direla uste duzu?\nBai. Baietz esango nuke. Baina garrantzitsuena da zehaztea zer den abusua eta zer ez den. Eta prebentziorako zehaztea, hau bai, eta hau ez. Esaterako, kontaktua kirol arloan normalizatua dago, baina gero eta material gehiago dago abusua zer den argitzeko. Uste dugu abusuaz hitz egitean bortxaketaz bakarrik ari garela, baina, ez, badaude begiradak, jazarpena, bizitzaren kontrola, edukiak konpartitzea taldeetan...\nZuk tesia egin zenuen emakumezko entrenatzaile eta epaileen esperientziekin. Hura indarkeriarekin lotuta, duela pare bat hilabete asko zabaldu zen emakumezko futbol epaile batek jasaten zituen irainekin. Beste indarkeria eremu bat da?\nEz da beste eremu bat, gai beraren beste mutur bat da. Zerk eramaten zaitu pentsatzera norbait iraintzeko eskubidea duzula? Jendeak esan izan dit, «baina gizonezko epaileak ere iraintzen dituzte», eta ni ere kritikoa naiz gizonezko epaileak iraintzearekin. Baina nik beti esaten dut, emakumeek irain matxistak jasotzen dituzte. Ez da gauza bera «zu tuntuna zara», edo «joan etxera harrikoa egitera» oihukatzea. Hernaniko bideoaren kasu horretan, taldean lantzen ari dira. Kasu honetan ez dut ardura taldearen gain jarriko, federazioarenean baizik. Jarri araudietan, horrelako irainak egiten dituenak denbora batean ezingo du partidarik ikusi. Zigor eredugarriak jarri.\nZure tesian entrenatzaileekin eta agintariekin ere hitz egin zenuen. Kirol hain eremu maskulinoa izan da, zertan sentitzen dira deserosoen emakume horiek?\nKirol maskulinoagoak badaude, eta horietan bi gauza gerta daitezke: zuk rol horiek, estilo eta funtzionamendu horiek barneratzea, edo, bestea, alegia, bakarrik sentitu direnak. Ez entzunak sentitzea, erabaki bat hartu, etxera joan, eta gero bere erabakia tabernan aldatzea... Edo pentsatzea ama izaten zarenean ez dela gai izango kontziliatzeko. Gehiago demostratu behar dute, hori beti. Eta espektatibak ere hor daude. Nahi duzu mailaz igo? Eta ez, oraindik falta zait. Gizonezkoek, aldiz, prestaketa gutxiagorekin gorago begiratzen dute.\nDatuek diote federazioetako zuzendaritzetan emakume oso gutxi daudela. 2012an EAEko kirol federazioetan bi emakume presidente zeuden bakarrik, eta zuzendaritzetako kideen %19 bakarrik ziren emakumeak.\nPiramide bat da, eta atzera begiratu behar da. Hasiera batean legea jarri zuten zuzendaritza batzordeen erdia emakumeak izan behar zirela, eta gero lizentzien proportzioaren araberako ezarri zuten. Arauak berarekin dakar tranpa. Askotan esaten dute: «ez dute nahi», agian ez dute nahi 1980ko funtzionamenduekin ari garelako. Multzo berriak baleude, pluralagoak, irekiagoak... Nik badakit lan boluntarioa dela, baina eskola elkarteetan bakarrik gizonak al daude? Han ere boluntarioak dira, edota kultur eremuetan. Gizonezkoen arteko konplizitateak pisu handia du halaber.\nErreferenteen kontuan, gihar erakustaldi batzuk egon dira azken hilabeteetan: Emakume Master Cupeko finalean Astelena bete egin zen, 21.000 ikusle Anoetako derbian... Nola hartu behar dira horrelako egunak?\nHasteko, guztiz positiboa den zerbait da. Hori gertatu egin behar da. Baina ezin da beti ardura jarri antolatzaileen gainean. Guztion aldetik egon behar du apustuak. Esaten denean: «Anoeta bete behar dugu», bale, baina gizarteak erantzun behar du. Bai, emakumezko kirolariei eskubide berdinak aitortzen dizkiegu, baina ez ditugu ikusten, emakumeok barne. Ikusiko al dugu emakumeen futbola? Orain arte duela 15 urte arte ez zegoen apustu firme bat. Gipuzkoan, esaterako, egon da lanketa bat, eta igo da lizentzia kopurua. Ez da bakarrik telebistaz partidak ematea, egon behar du apustua federazioetatik, eta klubetatik, kalitateko eskaintza egiteko. Hori oso argi ikusten da gizonezkotzat tradizioz hartu diren kiroletan: futbola, pilota, arrauna... Kalitatea eskaintzen baduzu, izena ematen diren nesken kopuruak gora egiten du. Eta kopurutik, kalitatea dator.\nOrain erreferente gehiago badaude, profesionalak asko, baina baldintza eskasetan. Futbol taldeei emakumezkoen profesionalizazioa exijitu behar zaie?\nLehen bazeuden erreferenteak, baina zapalduta. Hor dena bat doa. Profesionalentzat zaila da hor izatea diru iturri bakarra, baina bada zerbait. Kontratua izateak estatus bat ematen dizu hasteko, futbolaria zara eta ez garbitzailea, edo zelaiko marrak marrazten dituena. Nire ustez, hori ezin da utzi klub baten ikuspegiaren menpe. Hor ligak jarri beharko lituzke betebehar batzuk: gutxieneko kontratua ezarri, diru sarrerak... Hori da benetako apustua egitea.\nOraindik ere neskak kirolera gerturatzea zaila da? Edo eskola kirolak asko lagundu du?\nHasi, hasten dira. Neska-mutilei gustatzen zaie mugitzea. Garapenaren arlo bat da. Baina estereotipoek sekulako indarra dute: nolakoak garen, nolakoak izan behar dugun... Oraindik ere gizartean ezberdintasunak dauden bitartean, neskekin ahalduntze prozesu espezifikoak egin behar dira. Iraia Iturregik esaten du «bizirik iraun dutenak» direla, mutilekin jokatzen zuten neskak, eta ondo moldatzen zirelako jarraitu zuten. Egin behar dute gozatu, eta gero aukeratu.\nDatuek diote oraindik ere emakume askok kirola uzten dutela nerabezaroan.\nIkerketek diote beste lehentasun batzuk izaten dituztela, ikasketak, mutilekin egon, lagunekin... Eta horrela azaldu izan da. Zuk genero ikuspegitik egiten baduzu ikerketa, hori azalpen planoa da. Baina egiten baduzu ikerketa kualitatibo bat, emaitzak ezberdinak lirateke. Galdetuko bazenu: Zer moduz instalazioak? Materialak? Ordutegiak? Eta entrenatzailea, kualifikatua da? «Ez, mutilena bai, gurea ez». Sistema berak barneratuta du, «azken finean utzi egingo dute, zertarako». Eta hori, urtez, urtez... Noski, salbuespenak daude, baina joera hori errepikatu egiten da.\nKirola da umetatik hasita genero banaketa gehien ezartzen duen alorretako bat. Zein iritzi duzu? Banaketa mantendu beharko litzateke?\nGaur egun, neskengan ahalduntze prozesu hori gerta dadin, mutilengandik banandu egin behar dira, eta hori landu. Neskak eta mutilak berdintasunean heziko bagenitu, ezberdintasun horiek ez litzateke sumatuko. Iaz txosten bat egin genuen partida mistoak behatzen. Datuek zioten neskek mutilei pasatzen ziela baloia, mutilek mutilei, neskek neskei ia ezer ez. Gola egiteko ekimena, beti mutilek zuten. Gizarte eskemak erreproduzitzen dira. Kirol esperientzia landu behar da, talde esperientzia, emakumeek bizi behar dute esperientzia hori, beraiek. Eta landu egin behar da. Mistoa bada, «bizirik irauten duen» horrek jarraituko du bakarrik, ona denak. Hor egongo da Eibarko bat, Atarrabiako bat, eta gurasoak haiek autoan eramaten.\nNazioarteko Atletismo Federazioak testosterona muga ezarri du emakumeentzat proba batzuetan. Hein handi batean Caster Semenyaren kasuarengatik izan da. Zein iritzi duzu?\nLehiakide guztientzat justuen den erabakia hartzen saiatu direla diote. Zaila da iritzia ematea. Semenyaren kasua aztertuz gero, erabaki ezberdinak hartu dituzte garai bakoitzean. Lehiaketaz kanpo utzi zuten lehenbizi, biluzi eta ikerketak egin zizkioten... Botswanan eztabaidatu genuen. Hirugarren mailaketa bat sortu behar da? Gizon, emakume, eta beste bat? Honek mahai gainean jartzen du, lehiaketaren bitartez, gizon eta emakumeak kutxa estankoetan sartzen saiatzen ari garela, eta horren arabera funtzionatzen. Eta zein da bilatu duten konponbidea? Bada, proba jakin batzuetara mugatzea, eta hormonak hartzera behartzea testosterona kopurua jaitsi eta muga jakin batzuetan sartzeko. Nik nire iritzi propioa dut. Jendea ate berdinetik pasarazten dute atearen forma errealitatera egokitu beharrean. Ez dakit beste mailaketa bat egon behar den, baina argi dut hormonak harraraztea parametro batzuetan sartu eta lehiatu ahal izateko ez dela konponbide egokia.


Aisiaguneak eta Aparkalekuak - aizkorriaratzparkea - web.araba.eus\nAisiaguneak eta Aparkalekuak - aizkorriaratzparkea\nAizkorri-Arazko parke naturaleko aisiaguneak eta aparkalekuak\nAizkorri-Arazko parke naturalaren Arabako partean bi aisiagune daude:\n- Lezeko aisiagunea, Lezeko haitzuloaren ondoan dagoena, Arabako Ilarduia herritik 1,2 km-ra. Egurrezko mahai eta eserlekuak, barbakoak eta zabor bilketa ditu. 35 beribilentzako eta 8 autokarabanarentzako lekua du.\n- Araiako aisiagunea, parketxearen ondoan dagoena, Aiara herrian (Araba). Harrizko mahai eta eserlekuak ditu, baita barbakoa zona bat ere, Ola-zar pilotalekuaren ondoan. Barbakoak udalarenak dira eta haiek erabiltzeko, eskatu egin behar da udalari deituz (945304006)..\nErabiltzaileek hondakinak banandu behar dituzte horretarako ipinita dauden edukiontziak egokiro erabiliz.\nEzin daiteke surik egin horretarako egokitutako lekuetan besterik. Uda aldian, sua egitea debekatuta dago eta barbakoak prezintaturik egongo dira.\nBarbakoa guztiak erabilera erkidekoak dira eta bisitari guztiek dute haiek erabiltzeko eskubidea, heltzen diren hurrenkeraren arabera.\nEzin daiteke egurrik edo berezko elementurik erabili sua egiteko. Erabiltzaile bakoitzak bere egur ikatza erabili beharko du.\nAisiagune eta aterpeetan kokatutako mahai eta eserlekuek bizitza baliagarri mugatua dute. Hortaz, erabiltzaileek lagundu egin behar dute, haiek kontuz erabiliz.\nMahaiak ezin daitezke erreserbatu norbere gauzak bertan ipiniz. Mahaiak eta eserlekuak hutsik daudela iritziko da haiek okupatzen dituen inor ez badago.\nHigiene zerbitzuak era egokian erabili behar dira, osasun eta garbitasun baldintzak mantentzeko. Instalazio horien erabilera desegokia, baita sortzen diren kalteak ere, haiek eragin dituen/dituzten pertsonaren/pertsonen erantzukizuna izango dira.\nDebekaturik dago musika aparatuak erabiltzea\nUra aurreztea aisiaguneen erabiltzaileen eginbeharra da. Erabiltzaile guztiak saiatu behar dira ur gehiegi ez gastatzeko.\nTxakurrak loturik egon behar dira aisia esparru guztian.\nIbilgailu pribatuak, horretarako prestatutako lekuetan utzi behar dira.\nDebekatuta dago akanpatzea. Autokarabanek ezin dezakete ireki leiho zabukaririk, ez eta toldorik zabaldu, sorgailurik erabili edo kanpoan mahai eta aulkirik ipini ere.\nDebekatuta dago prestaturik ez dauden lekuetan aparkatzea. Lekuen edukiera errespetatu behar da.\nLezeko aisiaguneko mapa eta aparkalekuaren zonakatzea Lautadako Kuadrillako beste aisiagune batzuk


"Guk Zubietan zer?" parte hartze prozesuko emaitzen aurkezpena gaur - Zubieta - Noaua.eus\n"Guk Zubietan zer?" parte hartze prozesuko emaitzen aurkezpena gaur\nNoaua Aldizkaria 2021-12-14 09:10\nEtorkizuneko Zubieta marrazteko zubietarrek iazko udazkenean jorratu zuten parte hartze prozesuko emaitzak aurkeztuko ditu Usurbilgo Udalak astearte honetan, abenduaren 14an.\nEtorkizuneko Zubieta marrazteko parte hartze prozesua bideratu zuten iazko udazkenean. Lanketa hartako emaitzak etorkizuneko Usurbilgo Hiri Antolamendurako Plan Orokorrean (HAPO) txertatu asmo dituzte. Aurrez zubietarrekin batera jorraturiko bideak emandakoa aurkeztu asmo dute, astearte honetan, abenduaren 14an, arratsaldeko 18:30etan Kaxkapen.\n"Guk Zubietan zer'" parte-hartze prozesuko emaitzak nola txertatuko ditugu Usurbilgo HAPOan?" saioa iragarri du Usurbilgo Udalak biharko. Prozesu horretan zubietarrek eginiko ekarpenak gero Usurbilgo HAPO-an txertatuko dira eta plangintza honek "hurrengo 10-15 urterako Usurbil marraztuko du", Udalak iragarria duenez.\n"Nortasun propioa duen aldetik, gogoeta gune berezitu bat sortzea" erabaki zuten Zubietan. Helburua argia da: "etorkizun hurbila zubietarrek eurek irudika dezaten". Prozesuaren nondik norakoak Udalak eta Zubietako Herri Batzarrak landu zituzten. Donostiako Udalak ere parte hartu du prozesuan zehar.


Sidenorrek eta sindikatuek ez dute akordiorik lortu aldi baterako lan erregulazio txostenaren negoziazioan - Azkoitia - Maxixatzen.eus\nSidenorrek eta sindikatuek ez dute akordiorik lortu aldi baterako lan erregulazio txostenaren negoziazioan\nAndoni Elduaien 2020-09-24 18:04\nEskuinean, Kepa Urzelai Azkoitiko Sidenor lantegiko langileen batzordeko LABeko ordezkaria. (LAB)\nELA, LAB eta ESK sindikatuek susmoa dute, negoziazioak epez kanpo egiten badira, 2016an enpresan gertatu zena errepikatuko dela, hau da, prebentziozko aldi baterako lan erregulazio txostena planteatuko duela Sidenorrek.\nSidenorreko langileen batzordeetan ordezkaritza duten sindikatuek agerraldia egin dute gaur, osteguna, Basauriko (Bizkaia) Sidenor lantegiaren aurrean ELA, LAB eta ESK sindikatuetako ordezkariek; han parte hartu du, besteak beste, Kepa Urtzelai Azkoitiko Sidenor lantegiko langileen batzordeko LAB sindikatuko ordezkariak. Sindikatuek azaldu dute, irailaren 10ean aurkeztu ziela langileei Sidenorrek aldi baterako lan erregulazio txostena, "antolakuntza eta ekoizpen arrazoiak" eta "arrazoi ekonomiko eta teknikoak" zeudelako tartean.\n2016-2019 urteen artean enpresak izandako emaitza ekonomikoak zein izan diren azaleratu dituzte hiru sindikatuek agerraldian. Haien arabera, Sidenorrek EBITDA adierazlean –ekitaldi ekonomiko batean enpresaren jarduerak diru-sarrerak sortzeko duen ahalmena adierazten du– "250.000.000 euroko ahalmena" erakutsi zuen.\nBestalde, akziodunen artean "103.650.000 euro dibidenduetan" banatu zituztela ere azaldu dute sindikatuek Basaurin, "nahiz eta irabazi garbiak 66.430.000 eurotakoak izan diren"; kexu agertu dira, era berean, "irabaziak baino dibidendu gehiago" banatu zituztelako akziodunen artean. Zuzendaritzako goi karguetako hamabost kideren artean, berriz, "18.000.000 euro banatu" zituztela ere adierazi dute sindikatuetako ordezkariek, Sidenor taldeko lan zentroetan "600 langile gutxiago" daudela jakinaraztearekin batera. Sidenor lantegiaren balantze ekonomikoa, bestalde, "egoera onean" dagoela esan dute sindikatuek, eta enpresa "bideragarria" dela. "Txosten teknikoa egiteaz arduratu den enpresaz kanpoko aholkularitzak irailaren 18an egindako bileran onartu zigun hori", azaldu dute.\nHorrez gain, sindikatuek azaldu dute enpresaren zuzendaritzak langileei aurkeztutako aldi baterako lan erregulazio txostena, "automobilgintzaren sektorea jasaten ari den egoera zailagatik" aurkeztu zietela. "Kontuan hartu behar da, ordea, sektoreko enpresa nagusiek COVID-19aren hasieran ezarri zituzten aldi baterako lan erregulazio txostenak kentzen ari direla, eta halere kontratazio berriak egiteko asmoaren berri eman dutela, daukaten ekoizpenari aurre egin ahal izateko; Volkswagen lantegian, adibidez. Gainera, 2020ko abuztuan, %11,4 igo da automobilen salmenta 2019ko abuztuarekin alderatuta, COVID-19a agertu baino askoz lehenagoko datuekin konparatuta, alegia", eman dute azalpena.\nIrailean, langile kopuru berdinarekin Sidenorren lantegi ezberdinetan "gehiago ekoizten" ari direla adierazi dute sindikatuek, "larunbatetan lan eginez" zein "erreleboak gehituz". Hori adierazi dute gaur sindikatuetako ordezkariek Basaurin. "Joan den ostiraletik egindako bileretan, antzeko arrazoiekin, hankaz gora jarri dizkiogu enpresari aldi baterako lan erregulazio txostena aplikatzeko aurkeztu dituen arrazoi guztiak", azaldu dute.\nAtzo –irailak 23– ziren aldi baterako lan erregulazio txostenaren negoziazioa amaitzekoak, baina sindikatuek jakinarazi dute ez dutela akordiorik lortu, ez arrazoietan ezta aplikazioaren inguruan. Halere, aurreratu dute, CCOO, UGT, USO eta La Senda de Ugarte sindikatuek hitz egiten jarraitzeko 48 ordu gehiago adostu zituztela enpresarekin.\nELA, LAB eta ESK sindikatuek uste dute, negoziazioak epez kanpo egiten badira, 2016an enpresan gertatu zena errepikatuko dela, hau da, "prebentziozko aldi baterako lan erregulazio txostena" planteatuko duela Sidenorrek. Lan ordezkariek susmoa dute horren bidez "manipulatu" egingo dutela Sidenorren lantegi bakoitzeko ordezkaritza sindikala, eta "baldintzatu" egingo dutela negoziazio kolektiboa. Hiru sindikatuek Basaurin salatu dute, espedientearen helburua "emaitzei eustea" dela. "Txosten honen helburu bakarra, emaitza onak mantentzea da, Sidenorren lan egiten dugun pertsonen sakrifizioarekin eta diru publikoarekin. Informazioa manipulatzen dute, enpresa arriskuan dagoela sinestarazteko, horrela, beldurra sortu eta beraien nahiak onartu ditzagun", azaldu dute. Sindikatuek diote "lan baldintzak prekarizatu" egingo direla neurri horrekin, enpresaren nahia delako "ordutegiak malgutzea eta soldatak jaistea".\nAgerraldiaren amaieran, azkenik, ELA, LAB eta ESK sindikatuek azpimarratu dute lan zentroak "babesteko" eta Sidenor enpresako zein azpikontratetako lanpostuak "defendatzeko", beraien esku dagoen guztia egingo dutela. "Borrokan jarraituko dugu, enpresak berea egin ez dezan, eta Sidenorreko lan zentroetan lan egiten duten langileen zein azpikontraten bizitzak gehiago prekarizatu ez ditzaten", erantsi dute. Halaber, Eusko Jaurlaritzako Industria Saileko Arantza Tapia sailburuari zuzenduta, honako galderak hauek egin dituzte: "Sidenor bezalako enpresa bat laguntzeko, diru publikoa erabiltzea zilegi iruditzen al zaio? Eta enpresak azken urteetan izan dituen irabaziak, dibidenduen banaketa basatia eta zuzendaritzako kideek izan duten soldata kontuan hartuta, Sidenorreko langileei eta azpikontratei soldata jaistea egokia iruditzen al zaio?".